## **ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ԱՂԵՏՆԵՐԻ ՌԻՍԿԻ ԿԱՌԱՎԱՐՄԱՆ ԵՎ ԲՆԱԿՉՈՒԹՅԱՆ ՊԱՇՏՊԱՆՈՒԹՅԱՆ ՄԱՍԻՆ**

**ԳԼՈՒԽ 1**

**ԸՆԴՀԱՆՈՒՐ ԴՐՈՒՅԹՆԵՐ**

**Հոդված 1. Օրենքի կարգավորման առարկան**

1. Սույն օրենքը կարգավորում է աղետների ռիսկի կառավարման և բնակչության պաշտպանության ապահովման իրավահարաբերությունները, ինչպես նաև այդ բնագավառում պետական մարմինների և տեղական ինքնակառավարման մարմինների, կազմակերպությունների՝ անկախ կազմակերպաիրավական ձևից, ֆիզիկական անձանց իրավունքներն ու պարտականությունները:

**Հոդված 2. Օրենքում օգտագործվող հիմնական հասկացությունները**

1. Սույն օրենքում օգտագործվում են հետևյալ հիմնական հասկացությունները`
2. **ազգային աջակցում՝** միջազգային արագ արձագանքման թիմերի, փորձագետների, մարդասիրական բեռների ընդունման և բաշխման ընթացակարգերի իրականացում ընդունող երկրի՝ Հայաստանի Հանրապետության կողմից հումանիտար առաքելության օպերատիվ իրականացման համար․
3. **ազդարարում՝** արտակարգ իրավիճակների առաջացման կամ դրա սպառնալիքի դեպքում պետական մարմիններին և տեղական ինքնակառավարման մարմիններին, կազմակերպություններին և բնակչությանն ազդարարման համակարգերով և այլ միջոցներով (եղանակներով) ազդարարման ազդանշանների, տագնապի կամ հավաքի, հնարավոր վտանգների, ինչպես նաև բնակչության վարվելակերպի կանոնների և պաշտպանական միջոցառումների անցկացման անհրաժեշտության մասին հրատապ տեղեկատվության տրամադրում.
4. **աղետ՝** համայնքի կամ հասարակության բնականոն կենսագործունեության խաթարում, որի հետևանքների վերացումը և հետաղետային վերականգնումը գերազանցում են համայնքի կամ հասարակության սեփական ուժերով հաղթահարելու կարողությունը.
5. **աղետի գոտի՝** տուժած տարածք, որտեղ արտակարգ իրավիճակի հետևանքների վերացման և հետաղետային վերականգնման համար պահանջվում են լրացուցիչ ուժեր, միջոցներ, նյութական պաշարներ, այդ թվում՝ միջազգային հանրության օգնությամբ.
6. **աղետի ռիսկ՝** աղետ առաջացնող վտանգի, վտանգավոր երևույթի հավանականության և դրանց նկատմամբ խոցելիության համադրության արդյունք․
7. **աղետների ռիսկի գնահատում՝** աղետների ռիսկի բնույթն ու հավանական չափը որոշելու որակական և/կամ քանակական մոտեցմամբ արտահայտված վերլուծական գործընթաց․
8. **աղետների ռիսկի կառավարում՝** աղետների ռիսկի նվազեցմանը, պատրաստվածության բարձրացմանը, արտակարգ իրավիճակներին արձագանքմանն ու հետաղետային վերականգնմանն ուղղված գործընթացներ.
9. **աղետների ռիսկի կառավարման պլան՝** պլանավորման միասնական փաստաթուղթ, որը կարգավորում է տեղական ինքնակառավարման մարմնի և բարձր ռիսկայնության օբյեկտի կողմից աղետների ռիսկի գնահատման, աղետների ռիսկի նվազեցման, արտակարգ իրավիճակներին արձագանքման և հետաղետային վերականգնման գործողությունների իրականացման ապահովումը.
10. **աղետների ռիսկի նվազեցում՝** վտանգի գնահատման, կանխման, կանխարգելման, բնակչության, բնակավայրերի, ենթակառուցվածքների ու շրջակա միջավայրի տարրերի խոցելիության նվազեցմանը և կարողությունների զարգացմանն ուղղված միջոցառումների համալիր.
11. **աղետների ռիսկի կառավարման և բնակչության պաշտպանության համակարգ՝** պետական մարմիններում, տեղական ինքնակառավարման մարմիններում և կազմակերպություններում ստեղծվող, աղետների ռիսկի կառավարման և բնակչության պաշտպանության խնդիրների արդյունավետ լուծման համար նախատեսված կառավարման մարմինների, արտակարգ իրավիճակների հանձնաժողովների, միջգերատեսչական հանձնաժողովների, աղետին արձագանքման պատասխանատու հանձնաժողովների, աշխատանքային խմբերի, ազգային աջակցման միջգերատեսչական աշխատանքային խմբի, գործողությունների ղեկավարման շտաբերի, կապի և ազդարարման համակարգերի, կառավարման ավտոմատացված համակարգերի և միջոցների, տեղեկատվության հավաքման, մշակման և հաղորդման համակարգերի փոխկապակցված ամբողջականություն.
12. **աղետների ռիսկի կառավարման և բնակչության պաշտպանության համակարգի սուբյեկտներ՝** Կառավարություն, պետական մարմիններ, տեղական ինքնակառավարման մարմիններ, կազմակերպություններ և ֆիզիկական անձինք․
13. **աղետների ռիսկի կառավարման և բնակչության պաշտպանության վիճակի պլանավորված համալիր գնահատում՝** պետական մարմինների, տեղական ինքնակառավարման մարմինների ու կազմակերպությունների կողմից աղետների ռիսկի կառավարման և բնակչության պաշտպանության ոլորտի խնդիրների իրականացման պատրաստվածության աստիճանի որոշում․
14. **աղետների ռիսկի կառավարման և բնակչության պաշտպանության վիճակի ոչ պլանավորված ուսումնասիրություն՝** պետական մարմիններում, տեղական ինքնակառավարման մարմիններում ու կազմակերպություններում աղետների ռիսկի կառավարման և բնակչության պաշտպանության ոլորտի խնդիրների և թերությունների վերհանում և դրանց լուծման ուղղությամբ առաջարկությունների ներկայացում.
15. **անհատական պաշտպանություն՝** մարդկանց ճառագայթային, քիմիական և կենսաբանական ներգործությունից անհատական պաշտպանական միջոցներով ապահովում.
16. **անհատական պաշտպանության միջոցներ՝** տեխնիկական միջոցներ, որոնք կիրառվում են մարդու վրա վնասակար կամ վտանգավոր գործոնների ազդեցությունը կանխելու կամ նվազեցնելու, ինչպես նաև աղտոտումներից պաշտպանելու համար․
17. **անհետաձգելի արձագանքման աշխատանքներ՝** շտապ բժշկական օգնության ցուցաբերում, սանիտարահակահամաճարակային միջոցառումների, ճառագայթային պաշտպանության անհետաձգելի միջոցառումների իրականացում, տարածքի վարակազերծում, ապաակտիվացում.
18. **խոցելի խմբեր՝** երեխաներ, հղիներ, կերակրող մայրեր, տարեցներ, հաշմանդամություն ունեցող անձինք, բնակչության սոցիալական պաշտպանության հաստատություններում գտնվող անձինք, հոգեկան առողջության պահպանման հաստատություններում բուժվող հիվանդներ, փախստականներ.
19. **արտակարգ դեպք, պատահար՝** շրջակամիջավայրում, մարդու գործունեության ոլորտում տեղի ունեցած իրադարձություն, որի հետևանքով խախտվել է որևէ բնականոն իրավիճակ կամ գործընթաց, ինչից առաջացել են այնպիսի հետևանքներ, որոնց կանխման, գնահատման և/կամ վերացման համար ծագել է մասնագիտացված ծառայությունների ուժեր և/կամ միջոցներ ներգրավելու անհրաժեշտություն․
20. **արտակարգ դեպքի վայր, պատահարի վայր՝** որոշակի տարածք, որտեղ ազդում (տարածվում) կամ ազդել են (տարածվել են) արտակարգ դեպքի, պատահարի խոցման գործոնները․
21. **արտակարգ իրավիճակ՝** իրադրություն, որն առաջացել է որոշակի տարածքում կամ օբյեկտում բնական, կլիմայական, տեխնոլոգիական, կենսաբանական (համաճարակ, անասնահամաճարակ, բույսերի վարակիչ հիվանդություններ) վտանգավոր երևույթների, զենքի տեսակների կիրառման հետևանքով և հանգեցրել է կամ կարող է հանգեցնել մարդկային զոհերի, մարդկանց առողջության վատթարացման, շրջակա միջավայրի վնասման, նյութական կորուստների և կենսագործունեության բնականոն պայմանների խախտման.
22. **արտակարգ իրավիճակի գոտի՝** տարածք, որի սահմաններում տեղի է ունեցել արտակարգ իրավիճակը.
23. **արտակարգ իրավիճակների հետևանքների վերացում** (արձագանքում)՝արտակարգ իրավիճակներում փրկարարական, վթարավերականգնողական և անհետաձգելի արձագանքման աշխատանքների կատարում, մարդկանց կյանքի, առողջության ու կենսագործունեության առաջնահերթ պայմանների ապահովում, բացասական գործոնների հնարավոր զարգացումների կանխում և կանխարգելում.
24. **արձագանքման միջոցներ՝** փրկարարական, վթարավերականգնողական, անհետաձգելի արձագանքման աշխատանքների իրականացման համար նախատեսված տեխնիկական, գիտատեխնիկական կամ մտավոր արտադրանք, տեխնիկա, սարքեր, սարքավորումներ, հանդերձանք, գույք, այդ թվում՝ կառավարման և կապի հատուկ միջոցներ, մեթոդական նյութեր, համակարգչային ծրագրեր և տվյալների բազա․
25. **արձագանքման ուժեր՝** փրկարարական, վթարավերականգնողական, անհետաձգելի արձագանքման աշխատանքների իրականացման նպատակով՝ պետական կառավարման համակարգի մարմիններին, տեղական ինքնակառավարման մարմիններին, կազմակերպություններին ենթակա ուժեր․
26. **արտակարգ իրավիճակներում գործելու պլան՝** պլանավորման միասնական առաջնորդող փաստաթուղթ, որը կարգավորող է պետական մարմինների, կազմակերպությունների՝ բացառությամբ բարձր ռիսկայնության օբյեկտի գործողությունների իրականացման ապահովումն արտակարգ իրավիճակներում.
27. **արտակարգ իրավիճակներում բնակչության պաշտպանության հանրապետական պլաններ՝** պլանավորման փաստաթղթեր, որոնք կարգավորում են պետական կառավարման համակարգի և տարածքային կառավարման մարմինների, տեղական ինքնակառավարման մարմինների ու կազմակերպությունների գործողությունների իրականացման ապահովումը տարաբնույթ (բնական, կլիմայական, տեխնոլոգիական, կենսաբանական) արտակարգ իրավիճակների դեպքում․
28. **արտակարգ իրավիճակներում բնակչության պաշտպանության փոխհամագործակցության պլաններ՝** պլանավորման փաստաթղթեր, որոնք կարգավորում են արտակարգ իրավիճակների դեպքում աղետների ռիսկի կառավարման և բնակչության պաշտպանության համակարգի սուբյեկտների (բացառությամբ՝ ֆիզիկական անձանց) միջև համաձայնեցված գործողությունների իրականացման ապահովումը․
29. **աղետների ռիսկի կառավարման և բնակչության պաշտպանության ոլորտում բարձր ռիսկայնության օբյեկտ՝** մարդկային կուտակումներով օբյեկտ, այդ թվում՝ հիվանդանոցներ, առևտրի կենտրոններ, կինոթատրոններ, ուսումնական հաստատություններ, ժամանցային վայրեր, ինչպես նաև օբյեկտ, որտեղ պահվում են մշակութային արժեքներ, փաստաթղթեր (ազգային արխիվ, թանգարաններ և գրադարաններ), որտեղ արտակարգ իրավիճակների սպառնալիքի կամ դրանց առաջացման դեպքում մարդկանց կյանքի, առողջության և մշակութային արժեքների, փաստաթղթերի պաշտպանության համար իրականացվում են նախօրոք պլանավորված գործողություններ.
30. **բնակչության պաշտպանություն՝** արտակարգ իրավիճակներից մարդկանց կյանքի և առողջության պաշտպանությանը, բնականոն կենսագործունեության ապահովմանն ուղղված իրավական, կազմակերպական, ինժեներատեխնիկական փոխկապակցված միջոցառումների համալիր.
31. **գործողությունների ղեկավարման շտաբ (շտաբ)՝** աղետների ռիսկի նվազեցման, ինչպես նաև արտակարգ իրավիճակների հետևանքների վերացմանն ուղղված միջոցառումների արագ և արդյունավետ իրականացման նպատակով ժամանակավորապես ստեղծված օպերատիվ աշխատանքային խումբ, որը համակարգում է արձագանքման ուժերի միջև նպատակաուղղված և կանոնակարգված փոխգործողությունները․
32. **դիմակայունություն՝** պետության, համայնքի և հասարակության՝ վտանգների ազդեցությանը ժամանակին և արդյունավետ դիմագրավելու, ներգործություններից առաջացած պայմաններին հարմարվելու և արագ վերականգնվելու կարողություն.
33. **իրազեկում՝** պետական մարմիններին և տեղական ինքնակառավարման մարմիններին, կազմակերպություններին և բնակչությանն ազդարարման համակարգերով, զանգվածային լրատվական և այլ միջոցներով (եղանակներով) աղետների ռիսկի նվազեցման, արտակարգ իրավիճակների հետևանքների վերացման, հետաղետային վերականգման ընթացքում նախատեսվող կամ իրականացվող միջոցառումների վերաբերյալ, ինչպես նաև խուճապի կանխման և քարոզչության նպատակով տեղեկատվության տրամադրում.
34. **լիազոր մարմին՝** աղետների ռիսկի կառավարման և բնակչության պաշտպանության ոլորտում Կառավարության կողմից լիազորված մարմին, որը մշակում և իրականացնում է Կառավարության քաղաքականությունը,ինչպես նաև կազմակերպում է աղետների ռիսկի կառավարման և բնակչության պաշտպանության համակարգի սուբյեկտների պատրաստվածությանն ուղղված միջոցառումներ․
35. **խոցելիություն՝** վտանգի, վտանգավոր երևույթի ազդեցությանը ենթակա տարածքում առկա բնակչության տուժելու և բնակավայրերի, շենքերի, շինությունների, ենթակառուցվածքների ու շրջակա միջավայրի տարրերի վնասվելու հակվածության աստիճանը.
36. **կազմակերպություն՝** բարձր ռիսկայնության օբյեկտ, կարևորագույն նշանակության օբյեկտ և վտանգավոր օբյեկտ շահագործող, ինչպես նաև աղետների ռիսկի կառավարման և բնակչության պաշտպանության ոլորտին առնչվող այլ կազմակերպություններ, որոնք օրենքով սահմանված կարգով իրականացնում են աղետների ռիսկի նվազեցման, արտակարգ իրավիճակներին արձագանքման և վաղ վերականգնման, հետաղետային վերականգնման միջոցառումներ․
37. **կարողություն՝** պետության, համայնքի, կազմակերպության, անհատի մոտ առկա բոլոր հնարավորությունների, հատկանիշների և ռեսուրսների (նյութական, ֆիզիկական, մտավոր) միասնություն, որը կարող է օգտագործվել աղետների ռիսկի կառավարման և բնակչության պաշտպանության ոլորտում սահմանված նպատակներին հասնելու համար.
38. **աղետների ռիսկի կառավարման և բնակչության պաշտպանության ոլորտում կարևորագույն նշանակության օբյեկտներ՝** բնակչության կենսագործունեությունն ապահովող պետական, համայնքային նշանակության և մասնավոր օբյեկտներ, այդ թվում՝ քաղաքացիական ավիացիայի (օդանավակայաններ), ճանապարհաշինարարական, ջրամատակարարման, կոյուղու, հոսող ջրերի մաքրման, ջերմամատակարարման, հիդրոտեխնիկական, էներգետիկ և պետության ռազմավարական շահերի համար հատուկ նշանակություն ունեցող օբյեկտներ ու ենթակառուցվածքներ.
39. **կենսաապահովում՝** բնակչության կենսագործունեության համար նրա ֆիզիոլոգիական, առողջական, նյութական և սոցիալական պահանջմունքների բավարարման նպատակով անհրաժեշտ նվազագույն պայմանների ստեղծում և պահպանում՝ հաշվի առնելով ինքնուրույն տեղաշարժման դժվարություններ ունեցող անձանց, հաշմանդամություն ունեցող անձանց, ինչպես նաև հղիների և կերակրող մայրերի, երեխաների և տարեցների կարիքները.
40. **կլիմայի փոփոխություն՝** կլիմայի այնպիսի փոփոխություն է, որն ուղղակիորեն կամ անուղղակիորեն պայմանավորված է գլոբալ մթնոլորտի բաղադրության մեջ փոփոխություններ առաջացնող մարդկային գործունեությամբ, և որը հավելվում է համեմատելի ժամանակահատվածների ընթացքում դիտարկվող կլիմայի բնական տատանումներին (միջազգայնորեն ընդունված ժամանակահատվածը 30 տարի)․
41. **կորուստ՝** արտակարգ իրավիճակի հետևանքով առաջացած տնտեսական հոսքերի բացասական փոփոխություն՝ ներառյալ բաց թողնված օգուտը, որը կարող էր ստացվել տվյալ իրավիճակը չառաջանալու դեպքում․
42. **կլիմայի փոփոխության հարմարվողականություն՝** կլիմայի փաստացի և կանխատեսվող փոփոխությանը բնակչության, բնակավայրերի, ենթակառուցվածքների ու շրջակա միջավայրի տարրերի հարմարվելու կարողությունը՝ հնարավոր վնասները նվազեցնելու, բացասական հետևանքները հաղթահարելու և ընձեռած հնարավորություններից օգտվելու համար․
43. **հետաղետային վերականգնում՝** աղետից տուժած բնակչության բնականոն կենսագործունեության պայմանների, տարածքների, օբյեկտների վերականգնմանը, վերակառուցմանն ու բարելավմանն ուղղված միջոցառումներ՝ ներառյալ աղետների ռիսկի նվազեցմանն ուղղված գործընթացներ․
44. **նյութական պաշարներ՝** աղետների ռիսկի կառավարման և բնակչության պաշտպանության համակարգի պատրաստվածության, վտանգի կանխման, կանխարգելման, ինչպես նաև արտակարգ իրավիճակներին արձագանքելու, կենսաապահովման, հետաղետային վերականգնման համար անհրաժեշտ նյութեր, դեղամիջոցներ, սնունդ, ջուր, պարագաներ, հանդերձանք և այլ միջոցներ.
45. **պաշտպանական կառույց՝** (բնակչության հավաքական պաշտպանության միջոցներ)՝ արտակարգ իրավիճակներում, որոշակի ժամանակահատվածում, բնակչությանը տարբեր ախտահարող գործոններից պաշտպանող շենք կամ շինություն (ապաստարան, հակաճառագայթային և պարզագույն թաքստոցներ, բնակելի ֆոնդի տարածքներ, որոնք կարող են բնակչությանը պաշտպանել ախտահարող գործոններից): Պաշտպանական կառույց կարող է լինել հասարակական կամ արդյունաբերական երկակի նշանակության շինություն կամ հատուկ հերմետիկ պաշտպանական կառույց, որը նախագծվել է՝ խոցող գործոնները հաշվի առնելով.
46. **պատսպարում՝** արտակարգ իրավիճակների սպառնալիքի կամ դրանց առաջացման դեպքում մարդկանց կյանքն ու առողջությունն ապահովելու նպատակով՝ պաշտպանական կառույցներում բնակչության ժամանակավոր տեղավորում ու կենսաապահովում.
47. **պատրաստվածություն՝** աղետների ռիսկի կառավարման և բնակչության պաշտպանության համակարգի սուբյեկտների նախապատրաստման շարունակական գործընթացի ապահովման և համալիր համակարգման շնորհիվ՝ արտակարգ իրավիճակների սպառնալիքի կամ դրանց առաջացման դեպքում արագ և արդյունավետ արձագանքման հնարավորություն․
48. **վաղ վերականգնում՝** աղետալի հետևանքների վերացման ժամանակ վերականգնողական առաջնահերթ միջոցառումների համալիր, որն ուղղված է մարդասիրական աջակցության փուլում առկա ռեսուրսները տուժած տարածքի հիմնովին վերականգնման գործընթացներում օգտագործելուն՝ ստեղծելով առավել ամուր հիմքեր հետագա վերականգնման և կայուն զարգացման ուղղությամբ․
49. **վթար՝** վտանգավոր տեխնածին պատահար, որը որոշակի տարածքում հանգեցնում է կամ կարող է հանգեցնել մարդկային զոհերի, նրանց առողջության վատթարացման, ինչպես նաև նյութական զգալի կորուստների, առաջացնում է կամ կարող է առաջացնել արտադրական կամ տրանսպորտային գործընթացների խանգարումներ, և վնաս հասցնել շրջակա միջավայրին.
50. **վթարավերականգնողական աշխատանքներ՝** անհետաձգելի աշխատանքներ` ուղղված մարդկանց կյանքին և առողջությանը սպառնացող այնպիսի գործոնների ազդեցության վերացմանը, որոնք խոչընդոտում են մարդկանց որոնելուն և փրկելուն, ինչպես նաև շենքերի, շինությունների ամրացմանը կամ քանդմանը, հեղուկ վառելիքի, գազի, էլեկտրաէներգիայի և ջրի աղբյուրների վթարային անջատմանը, բնակչության ու փրկարարների կենսաապահովումն իրականացնող առաջնահերթ կազմակերպությունների վերականգնմանը, վերանորոգմանը և տարածքի սանիտարական մաքրմանը.
51. **վնաս՝** արտակարգ իրավիճակի հետևանքով գույքի, ակտիվների և ենթակառուցվածքների ամբողջական կամ մասնակի ոչնչացումն է, որն արտահայտվում է ֆիզիկական չափման միավորներով և վերականգնման արժեքով․
52. **վտանգ՝** երևույթ, գործընթաց, գործունեություն, իրադարձություն, որը կարող է հանգեցնել մարդկային զոհերի, նրանց առողջության վատթարացման, կենսաապահովման միջոցների, գույքի և նյութական կորուստների, սոցիալական, տնտեսական գործունեության և ծառայությունների խաթարումների, շրջակա միջավայրի տարրերին պատճառվող վնասների.
53. **աղետների ռիսկի կառավարման և բնակչության պաշտպանության ոլորտում վտանգավոր օբյեկտ՝** ռադիոակտիվ, հրդեհապայթյունավտանգ, քիմիական և կենսաբանական վտանգավոր նյութեր օգտագործող, արտադրող, վերամշակող, պահպանող կամ փոխադրող օբյեկտներ, ինչպես նաև հիդրոտեխնիկական կառույցներ, որոնց վթարը կարող է հանգեցնել զգալի վնասների և մարդկային կորուստների*.*
54. **վտանգի կանխարգելում՝** վտանգ առաջացնող գործոնների նվազեցմանն ուղղված միջոցառումներ․
55. **վտանգի կանխում՝** վտանգ առաջացնող գործոնների վերացմանն ուղղված միջոցառումներ․
56. **տարհանում՝** արտակարգ իրավիճակի գոտուց կամ հնարավոր վտանգավոր տարածքից բնակչության կազմակերպված ժամանակավոր դուրսբերում, ինչպես նաև կենդանիների, նյութական և մշակութային արժեքների ժամանակավոր տեղափոխում, եթե վտանգ է առաջանում մարդկանց կյանքի կամ առողջության, կենդանիների, նյութական և մշակութային արժեքների վնասման կամ ոչնչացման.
57. **տուժած բնակչություն՝** արտակարգ իրավիճակում հայտնված բնակչության այն մասը, որն իր վրա է կրել արտակարգ իրավիճակի աղբյուրի վնասակար գործոնների ազդեցությունը, ինչը հանգեցրել է մահվան, վնասվածքների, վիրավորումների, առողջական խնդիրների և/կամ նյութական վնասների և/կամ կորուստների և/կամ տարհանվել է։

**ԳԼՈՒԽ 2**

**ԱՂԵՏՆԵՐԻ ՌԻՍԿԻ ԿԱՌԱՎԱՐՄԱՆ ԵՎ ԲՆԱԿՉՈՒԹՅԱՆ ՊԱՇՏՊԱՆՈՒԹՅԱՆ ՍԿԶԲՈՒՆՔՆԵՐԸ, ՆՊԱՏԱԿՆԵՐԸ ԵՎ ՁԵՎԵՐԸ**

**Հոդված 3. Աղետների ռիսկի կառավարման և բնակչության պաշտպանության սկզբունքները**

1. Աղետների ռիսկի կառավարման և բնակչության պաշտպանության սկզբունքներն են`
2. աղետների ռիսկի կառավարման և բնակչության պաշտպանության ոլորտի տեղեկատվության հրապարակայնությունը, թափանցիկությունը, դրանց ազատ տիրապետումը, տարածումը և հետադարձ կապի ապահովումը.
3. բնակչության խոցելի խմբերի պաշտպանության առաջնահերթությունը.
4. աղետների ռիսկի կառավարման և բնակչության պաշտպանության ոլորտում գենդերային հավասարության ապահովումը․
5. աղետների ռիսկի կառավարման և բնակչության պաշտպանության, կլիմայի փոփոխության հարմարվողականության ուղղությամբ միջազգային գործընթացներում ակտիվ ներգրավումը՝ տարածաշրջանային և գլոբալ հարթակներում համագործակցության իրականացման, գիտահետազոտական, դրամաշնորհային և այլ ծրագրերում մասնակցության միջոցով՝ ապահովելով առաջնահերթ խնդիրների ժամանակին և արդյունավետ լուծումը․
6. պետության, համայնքի, կազմակերպության բնականոն գործունեության և զարգացման գործընթացներում աղետների ռիսկի կառավարման միջոցառումների ներառման գիտակցումը և նոր ռիսկերի առաջացման հնարավորության բացառումը կամ նվազեցումը.
7. աղետների ռիսկի կառավարմանն ուղղված միջոցառումներին համալիր մոտեցման ցուցաբերումը.
8. տեխնածին վթարների առաջացումը և տեխնոլոգիական երևույթներով պայմանավորված աղետների ռիսկը բացառելու նպատակով միայն ստուգված և տեխնիկական անվտանգություն ապահովող փորձարկված միջոցների և միջոցառումների կիրառումը։

**Հոդված 4. Աղետների ռիսկի կառավարման և բնակչության պաշտպանության նպատակները**

1. Աղետների ռիսկի կառավարման և բնակչության պաշտպանության նպատակներն են`
2. ապահովել անհատի, հասարակության և պետության անվտանգության և դիմակայունության մակարդակի բարձրացումն ու երկրի կայուն զարգացումը․
3. հզորացնել աղետների ռիսկի գիտակցմամբ պայմանավորված, ինտեգրված և միասնական տնտեսական, կառուցվածքային, իրավական, սոցիալական, առողջապահական, մշակութային, կրթական, բնապահպանական, տեխնոլոգիական և քաղաքական կառավարման համակարգերի կարողությունները․
4. աղետների ռիսկի կառավարման և բնակչության պաշտպանության համակարգի սուբյեկտների միջև հարաբերությունների կարգավորում, ինչպես նաև նրանց իրավունքների, պարտականությունների և պատասխանատվությունների սահմանում:

**Հոդված 5. Բնակչության պաշտպանության ձևերը**

* 1. Բնակչության պաշտպանության ձևերն են` անհատական պաշտպանությունը, տարհանումը և պատսպարումը:

**Հոդված 6. Բնակչության անհատական պաշտպանությունը**

* 1. Բնակչությանն անհատական պաշտպանության միջոցների տեսակը, դրանց ցանկը և ապահովման կարգը սահմանում է Կառավարությունը:
  2. Վարակիչ և ոչ վարակիչ հիվանդությունների, թունավորումների ժամանակ  անհատական պաշտպանության միջոցների ցանկը, դրանց կիրառման դեպքերն ու կարգը, ինչպես նաև սանիտարահամաճարակային անվտանգության կանոնները սահմանվում է «Հայաստանի Հանրապետության բնակչության սանիտարահամաճարակային անվտանգության ապահովման մասին» օրենքով։
  3. Բնակչության անհատական պաշտպանությունը կազմակերպում և իրականացնում են պետական կառավարման համակարգի, տարածքային կառավարման և տեղական ինքնակառավարման մարմինները, կազմակերպությունները:

**Հոդված 7. Տարհանումը**

1. Վտանգավոր տարածքից բնակչության, կենդանիների, նյութական և մշակութային արժեքների տարհանման կարգը սահմանում է Կառավարությունը:
2. Բնակչությունը վտանգավոր տարածքից կարող է տարհանվել բոլոր տեսակի տրանսպորտային միջոցներով կամ հետիոտն` կազմակերպված շարասյուներով:
3. Բնակչության, կենդանիների, նյութական և մշակութային արժեքների տարհանումը և ընդունումն ու տեղաբաշխումը, ինչպես նաև կենսաապահովումն իրականացնում են տարածքային կառավարման և տեղական ինքնակառավարման մարմինները, իսկ պետական կառավարման համակարգի մարմինները և կազմակերպությունները՝ իրենց գործունեության առանձնահատկություններից ելնելով մասնակցում են այդ գործընթացին:

**Հոդված 8. Բնակչության պատսպարումը**

* 1. Բնակչության պատսպարումն իրականացվում է պաշտպանական կառույցներում:
  2. Բնակչության պատսպարումն իրականացվում է ազդարարման միջոցով։
  3. Պաշտպանական կառույցների պահպանության, սպասարկման, շահագործման, հիմնանորոգման, վերանորոգման, նախապատրաստման, պատրաստականության բերման ապահովման պարտականությունը կրում են այդ կառույցների սեփականատերերը կամ դրանց օրինական տիրապետողները։
  4. Բնակչության պատսպարումն իրականացնում են պետական կառավարման համակարգի, տարածքային կառավարման և տեղական ինքնակառավարման մարմինները, կազմակերպությունները:
  5. Պետական մարմինները, կազմակերպությունները լիազոր մարմնին տրամադրում են իրենց ենթակայության տակ գտնվող պաշտպանական կառույցների առկայության և վիճակի, իսկ տեղական ինքնակառավարման մարմինները՝ բնակչության պաշտպանության համար նախատեսված պաշտպանական կառույցների ցանկի և դրանց վիճակի վերաբերյալ տեղեկատվությունը։
  6. Բնակչության պատսպարման կարգը սահմանում է Կառավարությունը:

**ԳԼՈՒԽ 3**

**ԱՂԵՏՆԵՐԻ ՌԻՍԿԻ ԿԱՌԱՎԱՐՄԱՆ ԵՎ ԲՆԱԿՉՈՒԹՅԱՆ ՊԱՇՏՊԱՆՈՒԹՅԱՆ ՈՒՂՂՈՒԹՅՈՒՆՆԵՐՆ ՈՒ ՄԻՋՈՑԱՌՈՒՄՆԵՐԸ**

**Հոդված 9. Աղետների ռիսկի կառավարման և բնակչության պաշտպանության ուղղությունները**

1. Աղետների ռիսկի կառավարման և բնակչության պաշտպանության ուղղություններն են`
2. աղետների ռիսկի նվազեցումը.
3. արտակարգ իրավիճակներին արձագանքումը և վաղ վերականգնումը.
4. հետաղետային վերականգնումը:

**Հոդված 10. Աղետների ռիսկի կառավարման և բնակչության պաշտպանության միջոցառումները**

1. Աղետների ռիսկի նվազեցման միջոցառումները՝
2. աղետների ռիսկի բաղադրիչների (վտանգ, խոցելիություն և կարողություն) գնահատումը և մշտադիտարկումը.
3. աղետների ռիսկի և կլիմայի փոփոխության հարմարվողականության տեղեկատվական միասնական համակարգի ստեղծումը և կառավարումը․
4. պլանավորման փաստաթղթերում և զարգացման ծրագրերում աղետների ռիսկի կառավարման, կլիմայի փոփոխության հարմարվողականության միջոցառումների ներառումը և այդ ծրագրերից բխող նոր ռիսկերի բացառումը, նվազեցումը․
5. աղետների ռիսկի կառավարման, արտակարգ իրավիճակներում գործելու, արտակարգ իրավիճակներում բնակչության պաշտպանության հանրապետական և արտակարգ իրավիճակներում բնակչության պաշտպանության փոխհամագործակցության պլանների մշակումը և կիրարկման ապահովումը՝ հաշվի առնելով բնակչության խոցելի խմբերի առանձնահատկությունները.
6. ազդարարման միասնական համակարգի ստեղծումը և հասանելիության ապահովումը բոլոր մակարդակներում` առանձնահատուկ ուշադրություն դարձնելով բնակչության խոցելի խմբերի կարիքներին.
7. բնակչության անհատական պաշտպանության միջոցներով ապահովման, տարհանման, պատսպարման նախապատրաստական գործընթացների մշտադիտարկումը.
8. բնակչության պաշտպանության տեսանկյունից բնակավայրերի, տարածքների գլխավոր հատակագծերում և մանրամասն հատակագծման ու գոտևորման նախագծերում արտադրական վտանգավոր օբյեկտների նպատակահարմար տեղաբաշխումը.
9. շենքերի, շինությունների, ինժեներական ցանցերի, տրանսպորտային հաղորդակցության ուղիների և մայրուղիների շինարարության, անվտանգ և հուսալի շահագործման նորմատիվ փաստաթղթերի պահանջների ապահովումը.
10. վտանգավոր և բարձր ռիսկայնության օբյեկտների գործունեության անվտանգության ապահովումը․
11. բնական, տեխնոլոգիական, ճառագայթային, քիմիական և կենսաբանական վտանգների մշտադիտարկումը․
12. պետական մարմինների և տեղական ինքնակառավարման մարմինների, կազմակերպությունների աշխատողների, ղեկավար կազմի և մասնագետների, կամավորների, կամավորական կազմակերպությունների, ինչպես նաև աղետների ռիսկերի կառավարմանը մասնակցող այլ սուբյեկտների ուսուցումը․
13. պետական մարմինների և տեղական ինքնակառավարման մարմինների, կազմակերպությունների գործունեության կայունության և աշխատանքների անխափան շարունակականության ապահովումը․
14. պետական մարմինների և տեղական ինքնակառավարման մարմինների, կազմակերպությունների աղետների ռիսկի կառավարման և բնակչության պաշտպանության վիճակի պլանավորված համալիր գնահատումը և ոչ պլանավորված ուսումնասիրությունները․
15. աղետների ռիսկի նվազեցման, դիմակայունության և անվտանգության մշակույթի ձևավորման ուղղությամբ բնակչության բոլոր շերտերի համար ուսուցման, կրթական ծրագրերի, մասնագիտացված կրթական ծրագրերի և իրազեկման ապահովումը՝ ուշադրություն դարձնելով խոցելի խմբերի կարիքներին․
16. արտակարգ իրավիճակների սպառնալիքի կամ դրանց առաջացման դեպքում հնարավոր հետևանքների նվազեցման ու վերացման, փրկարարական, վթարավերականգնողական և անհետաձգելի արձագանքման աշխատանքների ու բնակչության պաշտպանության միջոցառումների իրականացման, տուժած բնակչությանը մարդասիրական օգնություն ցուցաբերելու համար նախատեսված պաշարների կուտակումը, պահպանումը, թարմացումը և տրամադրումը։
17. Արտակարգ իրավիճակներում արձագանքման և վաղ վերականգնման միջոցառումները՝
18. պետական մարմինների և տեղական ինքնակառավարման մարմինների, կազմակերպությունների և բնակչության ազդարարումը․
19. փրկարարական, վթարավերականգնողական և անհետաձգելի արձագանքման աշխատանքների կատարումը.
20. ճառագայթային, քիմիական ու կենսաբանական գործոններից բնակչության պաշտպանության հատուկ միջոցառումների իրականացումը.
21. բնակչությանն անհատական պաշտպանության միջոցներով ապահովում, տարհանման և պատսպարման միջոցառումների իրականացում.
22. բնակչության իրազեկումը, տեղեկատվության հասանելիության և հետադարձ կապի միջոցների ապահովումը․
23. շրջակա միջավայրի վիճակի դիտարկումը, զննումը և հսկողությունը.
24. խմելու ջրի, սննդամթերքի անվտանգությանը ներկայացվող պահանջների նկատմամբ, ռադիոակտիվ նյութերով աղտոտվածության դիտարկումը, զննումը և հսկողությունը.
25. հասարակական կարգի, ինչպես նաև պաշտպանական նշանակության, բնակչության կենսագործունեությունն ապահովող կարևորագույն օբյեկտների պահպանության ուժեղացումը.
26. բնակչության բժշկական օգնությունը և սպասարկումը՝ հատուկ ուշադրություն դարձնելով վերարտադրողական առողջության հետ կապված խնդիրներին.
27. բնակչության կենսաապահովման միջոցառումների իրականացումը.
28. տուժած բնակչության ֆինանսական աջակցության տրամադրումը՝ Կառավարության կողմից սահմանված կարգով․
29. քաղաքացիների և տրանսպորտային միջոցների տեղաշարժման, բեռների ներմուծման և արտահանման կանոնակարգումը.
30. տրանսպորտային միջոցների ներգրավման ապահովում.
31. կարիքների արագ գնահատումը և աղետի գոտում վաղ վերականգնման միջոցառումների ապահովումը․
32. միջազգային մարդասիրական օգնության հայտի ներկայացումը, միջազգային արագ արձագանքման թիմերի, փորձագետների, մարդասիրական բեռների և ուղեկցող անձնակազմի ներգրավման կազմակերպումը․
33. կորած անձանց՝ բնակչության խոցելի խմբերի առաջնահերթ որոնումը, հայտնաբերումը և ընտանիքի հետ միավորումը.
34. տուժած բնակչությանը ժամանակավոր կացարաններով ապահովումը.
35. պետական սեփականություն հանդիսացող գույքի, նյութական պաշարների և այլ միջոցների նպատակային հավաքագրումը և օգտագործումը.
36. անհրաժեշտության դեպքում ոչ պետական սեփականություն համարվող գույքի ժամանակավոր տիրապետումը և օգտագործումը.
37. էլեկտրոնային հաղորդակցության ցանցերի և ենթակառուցվածքների օգտագործումն ու լրացուցիչ կապուղիների հատկացումը.
38. բնակչության պաշտպանության միջոցառումների ինժեներական ապահովումը․
39. վթարված ինժեներական կառույցների գնահատումը և վերականգնման կազմակերպումը․
40. էներգահամակարգի վթարավերականգնողական աշխատանքների իրականացումը․
41. «Հայաստանի Հանրապետության բնակչության սանիտարահամաճարակային անվտանգության ապահովման մասին» օրենքով սահմանված միջոցառումների իրականացումը.
42. սոցիալական պաշտպանության համակարգում աղետների ռիսկի կառավարման և արագ արձագանքման մեխանիզմների գործարկումը․
43. գյուղատնտեսական մշակաբույսերի և կենդանիների պաշտպանության իրականացումը․
44. միջազգային ֆինանսական օգնության ներգրավումը․
45. անհատների ներգրավումը` նրանց համաձայնությամբ, ըստ մասնագիտական և անհատական ունակությունների:
46. Հետաղետային վերականգնման միջոցառումները՝
47. աղետի հետևանքով պատճառված վնասի և կորստի գնահատումն ու հաշվառումը․
48. հետաղետային վերականգնման կարիքների գնահատումը.
49. տնտեսական գործունեության և բնակչության բնականոն կենսագործունեության hետաղետային վերականգնմանն ուղղված քաղաքականության և ռազմավարության ձևավորումը, դրանց իրականացմանն ուղղված միջոցառումների միասնական ծրագրի մշակումն ու իրականացումը` հաշվի առնելով խոցելի խմբերի կարիքները, պատմամշակութային հուշարձանների և մշակութային արժեքների հետաղետային վերականգնումը, ինչպես նաև այդ գործընթացում աղետների ռիսկի նվազեցման միջոցառումների ներառումը և նոր ռիսկերի բացառումը, նվազեցումը.
50. հետաղետային վերականգնման միջոցառումների իրականացմանն ուղղված ռեսուրսների՝ ներառյալ ֆինանսական միջոցների, ներգրավումն ու կառավարումը.
51. հետաղետային վերականգնման գործընթացներում շինարարական, արդյունաբերական, քիմիական, ռադիոակտիվ թափոնների տեղաբաշխման համար առավել անվտանգ տեղամասերի հստակեցումը, թափոնների մեկուսացումը և վերացումը՝ բնապահպանական և բնակչության անվտանգության ապահովման միջազգային չափանիշներին համապատասխան․
52. հանրապետական, մարզային կամ համայնքային մակարդակներում վերականգնողական աշխատանքների իրականացման կարողությունների հզորացումը։
53. Արտակարգ իրավիճակի հիմք հանդիսացող համաճարակով պայմանավորված կարանտին սահմանվում է «Հայաստանի Հանրապետության բնակչության սանիտարահամաճարակային անվտանգության ապահովման մասին» օրենքով սահմանված կարգով։

**Հոդված 11. Աղետների ռիսկի կառավարման և բնակչության պաշտպանության միջոցառումների՝ ըստ ոլորտների, կազմակերպման ու իրականացման համար պատասխանատու պետական կառավարման համակարգի լիազոր մարմինները**

1. Աղետների ռիսկի կառավարման և բնակչության պաշտպանության միջոցառումների՝ ըստ ոլորտների, կազմակերպման ու իրականացման համար պատասխանատու պետական կառավարման համակարգի լիազոր մարմինները սահմանվում են սույն օրենքի հավելվածով:

**ԳԼՈՒԽ 4**

**ԱՂԵՏՆԵՐԻ ՌԻՍԿԻ ԿԱՌԱՎԱՐՄԱՆ ԵՎ ԲՆԱԿՉՈՒԹՅԱՆ ՊԱՇՏՊԱՆՈՒԹՅԱՆ ՀԱՄԱԿԱՐԳԸ ԵՎ ԿԱՌԱՎԱՐՈՒՄԸ, ԱՂԵՏՆԵՐԻ ՌԻՍԿԻ ԿԱՌԱՎԱՐՄԱՆ ԵՎ ԲՆԱԿՉՈՒԹՅԱՆ ՊԱՇՏՊԱՆՈՒԹՅԱՆ ՈԼՈՐՏՈՒՄ ԿԱՌԱՎԱՐՈՒԹՅԱՆ, ՊԵՏԱԿԱՆ ՄԱՐՄԻՆՆԵՐԻ, ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԵՎ ԿԱԶՄԱԿԵՐՊՈՒԹՅՈՒՆՆԵՐԻ ԻՐԱՎԱՍՈՒԹՅՈՒՆՆԵՐԸ**

**Հոդված 12. Աղետների ռիսկի կառավարման և բնակչության պաշտպանության համակարգը և կառավարումը**

1. Աղետների ռիսկի կառավարման և բնակչության պաշտպանության համակարգում ընդգրկվում են Կառավարությունը, պետական մարմինները, տեղական ինքնակառավարման մարմինները, կազմակերպությունները և ֆիզիկական անձինք:
2. Աղետների ռիսկի նվազեցման, արտակարգ իրավիճակներին արձագանքման ու վաղ վերականգնման և հետաղետային վերականգնման միջոցառումների իրականացման համար ստեղծվում են արտակարգ իրավիճակների հանձնաժողովներ, միջգերատեսչական հանձնաժողովներ, աղետին արձագանքման պատասխանատու հանձնաժողովներ, աշխատանքային խմբեր, ազգային աջակցման միջգերատեսչական աշխատանքային խումբ, գործողությունների ղեկավարման շտաբեր:
3. Սույն օրենքի 12-րդ հոդվածի 2-րդ մասով ձևավորվող հանձնաժողովների, աշխատանքային խմբերի, ազգային աջակցման միջգերատեսչական աշխատանքային խմբի, գործողությունների ղեկավարման շտաբերի աշխատանքներին՝ աշխատատեղի և միջին աշխատավարձի պահպանմամբ, գործատուն իրավունք ունի աշխատողին ընդգրկելու աղետների ռիսկի նվազեցման, արտակարգ իրավիճակներին արձագանքման և վաղ վերականգնման, հետաղետային վերականգնման միջոցառումների մշակման և իրականացման համար։
4. Արտակարգ իրավիճակների սպառնալիքի կամ դրանց առաջացման դեպքում աղետների ռիսկի կառավարման և բնակչության պաշտպանության համակարգը գործում է համապատասխան ռեժիմներով՝ արտակարգ իրավիճակներին արձագանքման կառավարման մարմինների և արձագանքման ուժերի միջոցով:
5. Աղետների ռիսկի կառավարման և բնակչության պաշտպանության համակարգը գործում է հետևյալ ռեժիմներով՝
6. ամենօրյա գործունեության՝ արտակարգ իրավիճակների և դրանց սպառնալիքի բացակայության դեպքում, որի ժամանակ աղետների ռիսկի կառավարման և բնակչության պաշտպանության համակարգի սուբյեկտները (բացառությամբ՝ ֆիզիկական անձանց) իրականացնում են իրենց վերապահված վտանգի կանխման, կանխարգելման միջոցառումները.
7. բարձր պատրաստականության՝ արտակարգ իրավիճակների սպառնալիքի առկայության դեպքում, որի ժամանակ աղետների ռիսկի կառավարման և բնակչության պաշտպանության համակարգի սուբյեկտները (բացառությամբ՝ ֆիզիկական անձանց) ճշգրտում են աղետների ռիսկի կառավարման կամ արտակարգ իրավիճակներում գործելու պլանները` համաձայն ստեղծված իրավիճակի, պատրաստվում են դրանց կիրարկմանը, արտակարգ իրավիճակների հետևանքների վերացման նպատակով ստեղծված հանձնաժողովների, գործողությունների ղեկավարման շտաբերի ու աշխատանքային խմբերի անդամների համար աշխատատեղերը դարձնում են հասանելի և պատրաստվածության են բերում ուժերը, միջոցները ու նյութական պահուստի պաշարները.
8. արտակարգ՝ արտակարգ իրավիճակների առաջացման և հնարավոր զարգացման, ինչպես նաև արտակարգ իրավիճակի մակարդակի մասին որոշման դեպքում, որի ժամանակ աղետների ռիսկի կառավարման և բնակչության պաշտպանության համակարգի սուբյեկտները (բացառությամբ՝ ֆիզիկական անձանց) իրականացնում են իրենց գործառույթներով սահմանված կամ աղետների ռիսկի կառավարման կամ արտակարգ իրավիճակներում գործելու պլաններով նախատեսված՝ արտակարգ իրավիճակների հետևանքների վերացմանն ուղղված միջոցառումները և կիրառում են ուժերը, միջոցներն ու նյութական պահուստի պաշարները:
9. Սույն հոդվածի 5-րդ մասի 2-րդ և 3-րդ կետերով սահմանված ռեժիմների անցման, փոխադրման և դրանց ներքո գտնվող աղետների ռիսկի կառավարման և բնակչության պաշտպանության համակարգում ներգրավված սուբյեկտների շրջանակի մասին որոշումներն ընդունում է Կառավարությունը՝ մարզային և հանրապետական մակարդակում, համայնքի ավագանին՝ համայնքային մակարդակում:

**Հոդված 13. Կառավարության իրավասությունն** **աղետների ռիսկի նվազեցման ուղղությամբ**

1. Կառավարությունն աղետների ռիսկի նվազեցման ուղղությամբ՝
2. հաստատում է լիազոր մարմնի կողմից մշակված՝ աղետների ռիսկի կառավարման և բնակչության պաշտպանության ոլորտի ռազմավարությունները՝ ներառյալ ազգային, հայեցակարգերը, ծրագրերը, ուղեցույցները և պլանները.
3. սահմանում է լիազոր մարմնի կողմից մշակված աղետների ռիսկի՝ ներառյալ կլիմայի փոփոխության գնահատման կարգը՝ ըստ ոլորտների պետական կառավարման լիազոր մարմինների աջակցությամբ․
4. հաստատում է հանրապետական մակարդակում աղետների ռիսկի՝ ներառյալ կլիմայի փոփոխության գնահատման հաշվետվությունը.
5. սահմանում է լիազոր մարմնի կողմից մշակված աղետների ռիսկի և կլիմայի փոփոխության հարմարվողականության տեղեկատվական միասնական համակարգի ստեղծման, դրա շահագործման կարգը և համակարգից օգտվողների ցանկը․
6. հաստատում է լիազոր մարմնի կողմից մշակված արտակարգ իրավիճակներում բնակչության պաշտպանության հանրապետական պլանները՝ ըստ տարաբնույթ արտակարգ իրավիճակների.
7. սահմանում է լիազոր մարմնի կողմից մշակված՝արտակարգ իրավիճակներում քաղաքացիական ավիացիայի օդանավակայանների գործելու և պետական կառավարման համակարգի մարմինների հետ փոխհամագործակցության կարգը․
8. սահմանում է լիազոր մարմնի կողմից մշակված՝ արտակարգ իրավիճակների առաջացման հնարավոր պատճառ համարվող օբյեկտների, առարկաների ու գործընթացների, նախագծերի և լուծումների պետական փորձաքննություն իրականացնելու կարգը.
9. սահմանում է լիազոր մարմնի կողմից մշակված՝ պետական մարմինների և տեղական ինքնակառավարման մարմինների, կազմակերպությունների աղետների ռիսկի կառավարման կամ արտակարգ իրավիճակներում գործելու պլանների բովանդակությունը, նրանց մշակման, համաձայնեցման, կիրարկման և այդ գործընթացի նկատմամբ մշտադիտարկման կարգը, որոնք պետք է մշակեն, հաստատեն և կիրարկեն աղետների ռիսկի կառավարման կամ արտակարգ իրավիճակներում գործելու պլանը.
10. սահմանում է լիազոր մարմնի կողմից մշակված՝ ազդարարման միասնական համակարգի նկարագիրը, դրա շահագործման և պահպանման կարգը.
11. սահմանում է լիազոր մարմնի կողմից մշակված՝ պետական մարմինների և տեղական ինքնակառավարման մարմինների, կազմակերպությունների, բնակչության ազդարարման և իրազեկման կարգը.
12. սահմանում է լիազոր մարմնի կողմից մշակված՝ պետական մարմինների, տեղական ինքնակառավարման մարմինների ու կազմակերպությունների աղետների ռիսկի կառավարման և բնակչության պաշտպանության վիճակի պլանավորված համալիր գնահատում և ոչ պլանավորված ուսումնասիրություններ իրականացնելու կարգը.
13. սահմանում է լիազոր մարմնի կողմից մշակված՝ արտակարգ իրավիճակներում փրկարարական, վթարավերականգնողական և անհետաձգելի արձագանքման աշխատանքների կատարման կարգը.
14. սահմանում է լիազոր մարմնի կողմից մշակված՝ կորուստների և վնասի, հետաղետային վերականգնման և վերակառուցման կարիքների գնահատման կարգը.
15. սահմանում է շրջակա միջավայրի պահպանության ոլորտի պետական կառավարման համակարգի լիազոր մարմնի կողմից մշակված՝ շրջակա միջավայրի վիճակի դիտարկման, զննման և հսկողության կարգը.
16. սահմանում է պարենային և սննդամթերքի անվտանգության ոլորտի պետական կառավարման համակարգի լիազոր մարմնի կողմից մշակված՝ սննդամթերքի անվտանգությանը ներկայացվող պահանջների նկատմամբ դիտարկման, զննման ու հսկողության սահմանման կարգը.
17. սահմանում է լիազոր մարմնի կողմից մշակված՝ ճառագայթային, քիմիական ու կենսաբանական գործոններից բնակչության պաշտպանության հատուկ միջոցառումների կարգը.
18. սահմանում է հասարակական կարգի պահպանության ոլորտի պետական կառավարման համակարգի լիազոր մարմնի կողմից մշակված՝ արտակարգ իրավիճակի կամ աղետի գոտում հասարակական կարգի, ինչպես նաև պաշտպանական նշանակության, բնակչության կենսագործունեությունն ապահովող կարևորագույն օբյեկտների պահպանության ուժեղացման կարգը.
19. սահմանում է առողջապահության ոլորտի պետական կառավարման համակարգի լիազոր մարմնի կողմից մշակված՝ արտակարգ իրավիճակներում բժշկական օգնություն և սպասարկում իրականացնող կազմակերպություններում (անկախ սեփականության ձևից) առողջապահության բնագավառի պետական կառավարման համակարգի լիազոր մարմնի կառավարման կարգը.
20. սահմանում է առողջապահության ոլորտի պետական կառավարման համակարգի լիազոր մարմնի կողմից մշակված՝ արտակարգ իրավիճակներում բնակչության օգնության և սպասարկման իրականացման կարգը.
21. սահմանում է լիազոր մարմնի կողմից մշակված՝ աղետների ռիսկի կառավարման և բնակչության պաշտպանության գործունեության մեջ տեղական, միջազգային, հասարակական և այլ կազմակերպությունների ներգրավման կարգը.
22. սահմանում է էկոնոմիկայի ոլորտի պետական կառավարման համակարգի լիազոր մարմնի կողմից մշակված՝ արտակարգ իրավիճակներում բնակչության կենսաապահովման միջոցառումների իրականացման կարգը.
23. սահմանում է սոցիալական պաշտպանության ոլորտի պետական կառավարման համակարգի լիազոր մարմնի կողմից մշակված՝ տուժած բնակչության՝ ներառյալ խոցելի խմբերի սոցիալական աջակցության (ժամանակավոր կացարանով ապահովման, դրամական աջակցության և այլ սոցիալական ծառայությունների) տրամադրման կարգը.
24. սահմանում է տրանսպորտի ոլորտի պետական կառավարման համակարգի լիազոր մարմնի կողմից մշակված՝ արտակարգ իրավիճակներում բնակչության պաշտպանության միջոցառումների իրականացման համար անհրաժեշտ տրանսպորտային միջոցների ներգրավման կարգը.
25. սահմանում է լիազոր մարմնի կողմից մշակված՝ միջազգային արագ արձագանքման թիմերի, փորձագետների, մարդասիրական բեռների ստացման հայտի ներկայացման, ընդունման և բաշխման կարգը.
26. սահմանում է լիազոր մարմնի կողմից մշակված՝ արտակարգ իրավիճակներում բնակչության պաշտպանության միջոցառումների իրականացման նպատակով ֆիզիկական և իրավաբանական անձանց գույքի և այլ միջոցների օգտագործման դիմաց համարժեք փոխհատուցման դեպքերը և կարգը․
27. սահմանում է կապի ոլորտի պետական կառավարման համակարգի լիազոր մարմնի կողմից մշակված՝ էլեկտրոնային հաղորդակցության ցանցերը և ենթակառուցվածքները օգտագործելու և լրացուցիչ կապուղիներ հատկացնելու կարգը.
28. սահմանում է շրջակա միջավայրի պահպանության, վտանգավոր քիմիական նյութերի ու թափոնների էկոլոգիապես անվտանգ կառավարման պայմանների ապահովման ոլորտի պետական կառավարման համակարգի լիազոր մարմնի կողմից մշակված՝ հետաղետային վերականգնման և վերակառուցման գործընթացներում շինարարական, արդյունաբերական և քիմիական թափոնների հաշվառման, հեռացման կամ օգտահանման կարգը.
29. սահմանում է լիազոր մարմնի կողմից մշակված՝ արտակարգ իրավիճակների հանձնաժողովների, միջգերատեսչական հանձնաժողովների, աղետին արձագանքման պատասխանատու հանձնաժողովների, աշխատանքային խմբերի, ազգային աջակցման միջգերատեսչական աշխատանքային խմբի, գործողությունների ղեկավարման շտաբերի կառուցվածքն ու գործունեության կարգը.
30. սահմանում է լիազոր մարմնի կողմից մշակված՝ պետական մարմիններում, տեղական ինքնակառավարման մարմիններում և կազմակերպություններում աղետների ռիսկի կառավարման և բնակչության պաշտպանության ուղղություններով լիազոր մարմնի կողմից ուսումնասիրություններ իրականացնելու կարգը․
31. սահմանում է պաշտպանության ոլորտի պետական կառավարման համակարգի լիազոր մարմնի կողմից մշակված՝ Հայաստանի Հանրապետության զինված ուժերի և այլ զորքերի համապատասխան ստորաբաժանումներին արտակարգ իրավիճակների հետևանքների վերացման աշխատանքներին ներգրավման կարգը․
32. սահմանում է լիազոր մարմնի կողմից մշակված՝ աղետների ռիսկի կառավարման և բնակչության պաշտպանության վերաբերյալ տեղեկատվության հավաքման, հաղորդման և մշակման կարգը։

**Հոդված 14. Կառավարության իրավասությունն արտակարգ իրավիճակներում արձագանքման և վաղ վերականգնման ուղղությամբ**

1. Կառավարությունն արտակարգ իրավիճակներում արձագանքման և վաղ վերականգնման ուղղությամբ`
2. աղետի դեպքում դիմում է միջազգային հանրությանը մարդասիրական օգնության ներգրավման համար․
3. կիրարկում է արտակարգ իրավիճակներում բնակչության պաշտպանության հանրապետական պլանները։

**Հոդված 15. Կառավարության իրավասությունը հետաղետային վերականգնման ուղղությամբ**

1. Կառավարության իրավասությունը հետաղետային վերականգնման ուղղությամբ՝
2. կազմակերպում է հետաղետային վերականգնման միջոցառումները.
3. հաստատում է լիազոր մարմնի կողմից մշակված՝ հետաղետային վերականգնման ռազմավարությունը և դրանից բխող գործողությունների ծրագիրը, ապահովում դրանց իրականացումը և մշտադիտարկումը.
4. հաստատում է մշակույթի ոլորտի պետական կառավարման համակարգի լիազոր մարմնի կողմից մշակված՝ պատմամշակութային հուշարձանների և մշակութային արժեքների հետաղետային վերականգնման ծրագիրը.
5. հաստատում է ֆինանսների կառավարման ոլորտի պետական կառավարման համակարգի լիազոր մարմնի կողմից մշակված՝ հետաղետային վերականգնման միջոցառումների իրականացմանն ուղղված ռեսուրսների ներգրավման և կառավարման ծրագիրը։

**Հոդված 16. Օրենսդիր, դատական իշխանության, անկախ պետական և ինքնավար մարմինների իրավասություններն աղետների ռիսկի կառավարման և բնակչության պաշտպանության ուղղությամբ**

1. Օրենսդիր, դատական իշխանության, անկախ պետական և ինքնավար մարմիններն աղետների ռիսկի նվազեցման ուղղությամբ՝
2. մշակում, լիազոր մարմնի հետ համաձայնեցնում և հաստատում են արտակարգ իրավիճակներում իրենց գործելու պլանը, ինչպես նաև ապահովում դրա կիրարկումը.
3. սահմանված կարգով ստեղծում են ազդարարման համակարգեր, ապահովում դրանց անխափան աշխատանքը և աշխատողների ազդարարումը.
4. իրականացնում են աղետների ռիսկի կառավարման և բնակչության պաշտպանության ուղղությամբ իրենց աշխատողների ուսուցումը, իրազեկումը և ուսումնավարժությունների անցկացումը.
5. կազմակերպում են իրենց համակարգի աշխատողների պաշտպանությունն արտակարգ իրավիճակներում.
6. իրականացնում են աղետների ռիսկի կառավարման և բնակչության պաշտպանության ոլորտում օրենքով սահմանված այլ լիազորություններ:

**Հոդված 17**. **Լիազոր մարմնի իրավասություններն աղետների ռիսկի նվազեցման ուղղությամբ**

1. Լիազոր մարմինն աղետների ռիսկի նվազեցման ուղղությամբ՝
2. մշակում և հաստատում է արտակարգ իրավիճակներում գործելու պլանը, ինչպես նաև ապահովում դրա կիրարկումը.
3. կազմակերպում է հանրապետական մակարդակում աղետների ռիսկի՝ ներառյալ կլիմայի փոփոխության գնահատման գործընթացը և պատրաստում է ամենամյա հաշվետվությունը.
4. մշակում է աղետների ռիսկի կառավարման և բնակչության պաշտպանության համակարգի ընդհանուր վիճակի գնահատման ամենամյա հաշվետվությունը և ներկայացնում է Կառավարությանը․
5. իրականացնում է աղետների ռիսկի կառավարման և բնակչության պաշտպանության համակարգի սուբյեկտների (բացառությամբ՝ ֆիզիկական անձանց) աղետների ռիսկի կառավարման կամ արտակարգ իրավիճակներում գործելու պլանների մշակման, համաձայնեցման և հաստատման մշտադիտարկումը.
6. իրականացնում է պաշտպանական կառույցների վիճակի և պատրաստականության մշտադիտարկումը.
7. մշակում և հաստատում է աղետների ռիսկի կառավարման և բնակչության պաշտպանության ոլորտի ծրագրեր, ուղեցույցներ, ռիսկերի գնահատման մեթոդաբանություններ և պլաններ.
8. իրականացնում է պետական մարմինների և տեղական ինքնակառավարման մարմինների ու կազմակերպությունների աղետների ռիսկի կառավարման և բնակչության պաշտպանության վիճակի պլանավորված համալիր գնահատումը ու ոչ պլանավորված ուսումնասիրությունները և ձեռնարկում միջոցառումներ՝ ուղղված պատրաստվածության բարձրացմանը.
9. կազմակերպում է պետական մարմինների և տեղական ինքնակառավարման մարմինների, կազմակերպությունների աշխատողների ու ղեկավարների և բնակչության ուսուցումն աղետների ռիսկի կառավարման և բնակչության պաշտպանության հարցերով՝ Կառավարության սահմանած կարգով.
10. մշակում և հաստատում է պետական մարմինների և տեղական ինքնակառավարման մարմինների, կազմակերպությունների աղետների ռիսկի կառավարման կամ արտակարգ իրավիճակներում գործելու պլանների մշակման մեթոդական ուղեցույցները և օրինակելի ձևերը.
11. իր լիազորությունների շրջանակում աղետների ռիսկի կառավարման և բնակչության պաշտպանության ուղղություններով իրականացնում է ուսումնասիրություն պետական մարմիններում և տեղական ինքնակառավարման մարմիններում ու կազմակերպություններում, ներկայացնում է առաջարկություններ աղետների ռիսկի կառավարման և բնակչության պաշտպանության ոլորտում առկա խնդիրների, թերությունների վերացման, աղետների ռիսկի նվազեցմանն ուղղված միջոցառումների իրականացման և արձագանքման պատրաստվածության մասին, իսկ սույն օրենքով սահմանված դեպքերում՝ քննում է վարչական իրավախախտումների վերաբերյալ գործեր և նշանակում վարչական տույժեր․
12. իր լիազորությունների շրջանակում իրականացնում է բնական, տեխնոլոգիական, ճառագայթային, քիմիական և կենսաբանական վտանգների մշտադիտարկում.
13. կազմակերպում է ազդարարման միասնական համակարգի ստեղծման գործընթացը, ազդարարման միասնական համակարգի անխափան աշխատանքի մշտադիտարկումը և իրականացնում ազդարարում՝ բոլոր մակարդակներում․
14. մշակում և հաստատում է արտակարգ իրավիճակներում առաջնորդվելու համար հանրային վայրերում, պետական և մասնավոր կազմակերպությունների շենքերում և շինություններում տեղադրվող կողմնորոշիչ ցուցանակների բովանդակությունը․
15. ձևավորում և վարում է վտանգավոր, բարձր ռիսկայնության և կարևորագույն նշանակության օբյեկտների տվյալների էլեկտրոնային շտեմարան։

**Հոդված 18**. **Լիազոր մարմնի իրավասություններն արտակարգ իրավիճակներում արձագանքման և վաղ վերականգնման ուղղությամբ**

1. Լիազոր մարմինն արտակարգ իրավիճակներում արձագանքման և վաղ վերականգնման ուղղությամբ՝
2. կազմակերպում է բնակչության իրազեկման, տեղեկատվության հասանելիության և հետադարձ կապի ապահովման իրականացումն արտակարգ իրավիճակների բոլոր մակարդակներում.
3. իրականացնում է տուժած բնակչությանն օգնություն ցուցաբերելու նպատակով ֆինանսական, պարենային, բժշկական և նյութական պաշարների ու ֆոնդերի նպատակային օգտագործումը՝ իր իրավասության շրջանակներում.
4. կազմակերպում է կարիքների գնահատման և արտակարգ իրավիճակի կամ աղետի գոտում վաղ վերականգնման միջոցառումները.
5. կազմակերպում է միջազգային արագ արձագանքման թիմերի, փորձագետների, մարդասիրական բեռների ստացման հայտի ներկայացման, ընդունման և բաշխման աշխատանքները.
6. ներգրավում է կորած անձանց, առաջին հերթին բնակչության խոցելի խմբերում ներառված, որոնման, հայտնաբերման և ընտանիքի հետ միավորման գործընթացի իրականացմանը.
7. կազմակերպում է պետական սեփականություն հանդիսացող գույքի, նյութական պաշարների և այլ միջոցների նպատակային հավաքագրման ու օգտագործման գործընթացը.
8. կազմակերպում է ոչ պետական սեփականություն համարվող գույքի ժամանակավոր տիրապետումն ու օգտագործումը.
9. ներկայացնում է հայտ կապի ոլորտը համակարգող մարմնին՝ էլեկտրոնային հաղորդակցության ցանցերը և ենթակառուցվածքները օգտագործելու և լրացուցիչ կապուղիներ հատկացնելու վերաբերյալ.
10. կազմակերպում է անասնահամաճարակային և մշակաբույսերի զանգվածային հիվանդությունների կանխարգելման, վերացման և կարանտինային միջոցառումների իրականացումը.
11. առաջարկություններ է ներկայացնում Կառավարություն՝ արտակարգ իրավիճակներում բնակչության պաշտպանության հանրապետական պլանների մասամբ կամ ամբողջովին գործի մեջ դնելու վերաբերյալ, կազմակերպում է այդ պլաններով սահմանված միջոցառումների կատարումը․
12. կազմակերպում է աշխատունակ քաղաքացիների (նրանց համաձայնությամբ) ներգրավումն արտակարգ իրավիճակների հետևանքների վերացման գործընթացին` ըստ մասնագիտական և անհատական հատկանիշների։

**Հոդված 19. Լիազոր մարմնի իրավասությունները հետաղետային վերականգնման ուղղությամբ**

1. Լիազոր մարմինը հետաղետային վերականգնման ուղղությամբ՝
2. կազմակերպում է արտակարգ իրավիճակի հետևանքով պատճառված վնասի և կորուստների գնահատման ու հաշվառման գործընթացը.
3. ներգրավում է հետաղետային վերականգնման ռազմավարության և դրանից բխող գործողությունների ծրագրի մշակմանը.
4. իրականացնում է աղետների ռիսկի կառավարման և բնակչության պաշտպանությանն ուղղված՝ օրենքով սահմանված այլ լիազորություններ:

**Հոդված 20. Պետական կառավարման համակարգի մարմինների ընդհանուր իրավասություններն** **աղետների ռիսկի նվազեցման ուղղությամբ**

1. Պետական կառավարման համակարգի մարմիններն իրենց լիազորությունների շրջանակներում աղետների ռիսկի նվազեցման ուղղությամբ՝
2. իրականացնում են իրենց գործունեության ոլորտի աղետների ռիսկի՝ ներառյալ կլիմայի փոփոխության գնահատման գործընթացը և հաստատում են ամենամյա հաշվետվությունը.
3. ներգրավվում են հանրապետական մակարդակում աղետների ռիսկի՝ ներառյալ կլիմայի փոփոխության գնահատման գործընթացին.
4. աղետների ռիսկի կառավարման և բնակչության պաշտպանության ոլորտում համակարգում են իրենց ենթակա կազմակերպությունների աշխատանքները` անկախ կազմակերպաիրավական ձևից.
5. իրենց իրավասության ոլորտում իրականացնում են աղետների ռիսկի կառավարման և բնակչության պաշտպանության վերաբերյալ տեղեկատվության հավաքագրումն ու տրամադրումը լիազոր մարմնին.
6. ապահովում են իրենց ոլորտային զարգացման ծրագրերում (լիազոր մարմնի հետ նախապես համաձայնեցված) աղետների ռիսկի կառավարման, կլիմայի փոփոխության հարմարվողականության միջոցառումների ներառումը, դրանց իրականացումն ու մշտադիտարկումը.
7. մշակում, լիազոր մարմնի հետ համաձայնեցնում և հաստատում են արտակարգ իրավիճակներում գործելու պլանը՝ ներառելով հանրապետական արձագանքման պլաններով իրենց վերապահված գործողությունները, ապահովում դրանց կիրարկումը.
8. իրենց համակարգում ստեղծում են ազդարարման համակարգեր, ապահովում դրանց անխափան աշխատանքը.
9. իրենց իրավասության ոլորտում ապահովում են վտանգավոր, բարձր ռիսկայնության և կարևորագույն նշանակության օբյեկտների գործունեության անվտանգության ապահովման նորմերի պահանջների կատարումը.
10. իրականացնում են աղետների ռիսկի կառավարման և բնակչության պաշտպանության ուղղությամբ իրենց աշխատողների ուսուցումը, իրազեկումը և ուսումնավարժությունների անցկացումը.
11. իրենց պատկանող շենքերում և շինություններում տեղադրում են արտակարգ իրավիճակներում գործողություններ նախատեսող կողմնորոշիչ ցուցանակներ․
12. իրենց իրավասության ոլորտում կնքում են պայմանագրեր, համաձայնագրեր և հուշագրեր մարդասիրական գործունեություն իրականացնող կազմակերպությունների հետ։

**Հոդված 21. Պետական կառավարման համակարգի մարմինների ընդհանուր իրավասություններն արտակարգ իրավիճակներում արձագանքման և վաղ վերականգնման ուղղությամբ**

1. Պետական կառավարման համակարգի մարմիններն իրենց լիազորությունների շրջանակներում արտակարգ իրավիճակներում արձագանքման և վաղ վերականգնման ուղղությամբ՝
2. իրականացնում են իրենց համակարգի աշխատողների ազդարարումն ու իրազեկումը.
3. կազմակերպում են իրենց համակարգի աշխատողների պաշտպանությունն արտակարգ իրավիճակներում․
4. կազմակերպում են իրենց ենթակայության տակ գտնվող կազմակերպությունների գործունեությունն արտակարգ իրավիճակներում.
5. բնակչության պաշտպանության նպատակով տրամադրում են մասնագիտական աջակցություն.
6. ներգրավվում են փրկարարական, վթարավերականգնողական և անհետաձգելի արձագանքման աշխատանքների իրականացմանը.
7. ներգրավվում են կարիքների գնահատման և վաղ վերականգնման միջոցառումների պլանավորման և իրականացման գործընթացներին.
8. ներգրավվում են միջազգային արագ արձագանքման թիմերի, փորձագետների, մարդասիրական բեռների ստացման հայտի մշակման և ազգային աջակցման, ընդունման և բաշխման աշխատանքներին.
9. ներգրավվում են արտակարգ իրավիճակների հանրապետական հանձնաժողովի, արտակարգ իրավիճակի հետևանքների վերացման կառավարման և ազգային աջակցման միջգերատեսչական աշխատանքային խմբերի աշխատանքներին.
10. ներգրավվում են պետական սեփականություն հանդիսացող գույքի, նյութական պաշարների և այլ միջոցների նպատակային հավաքագրման ու օգտագործման գործընթացին.
11. իրականացնում են աղետների ռիսկի կառավարման և բնակչության պաշտպանության բնագավառի վերաբերյալ օրենքով սահմանված այլ լիազորություններ:
12. Արտակարգ իրավիճակներով պայմանավորված՝ Հայաստանի Հանրապետության առողջապահության բնագավառի պետական կառավարման լիազոր մարմինը՝ իր իրավասության սահմաններում բժշկական օգնություն և սպասարկում իրականացնող կազմակերպություններին (անկախ կազմակերպաիրավական ձևից), բացառությամբ` պաշտպանության նախարարության զինվորական հոսպիտալների, կարող է տալ պարտադիր կատարման ենթակա ցուցումներ:

**Հոդված 22. Պետական կառավարման համակարգի մարմինների ընդհանուր իրավասությունները հետաղետային վերականգնման ուղղությամբ**

1. Պետական կառավարման համակարգի մարմիններն իրենց լիազորությունների շրջանակներում հետաղետային վերականգնման ուղղությամբ՝
2. ներգրավվում են հետաղետային վերականգնման ռազմավարության և դրանից բխող գործողությունների ծրագրի մշակմանը և դրանց իրականացմանը.
3. ապահովում են կորուստների և վնասի, հետաղետային վերականգնման և վերակառուցման կարիքների գնահատման գործընթացում համապատասխան մասնագետների մասնակցությունը և ներկայացնում են ոլորտին վերաբերող մասնագիտական եզրակացություն.
4. իրականացնում են հետաղետային վերականգնման միջոցառումներին ուղղված ռեսուրսների ներգրավումն ու կառավարումը.
5. ներգրավվում են հետաղետային վերականգնման և վերակառուցման գործընթացներում շինարարական, արդյունաբերական և քիմիական թափոնների տեղաբաշխման համար առավել անվտանգ տեղամասերի հատկացման, թափոնների մեկուսացման ու վերացման աշխատանքներին.
6. ներգրավում են պատմամշակութային հուշարձանների և մշակութային արժեքների հետաղետային վերականգնման ծրագրի մշակմանը և իրականացմանը.
7. իրականացնում են աղետների ռիսկի կառավարման և բնակչության պաշտպանության ուղղությամբ օրենքով սահմանված այլ լիազորություններ:

**Հոդված 23. Տարածքային կառավարման մարմինների իրավասություններն** **աղետների ռիսկի նվազեցման ուղղությամբ**

1. Տարածքային կառավարման մարմիններն աղետների ռիսկի նվազեցման ուղղությամբ մարզի տարածքում՝
2. իրականացնում են աղետների ռիսկի՝ ներառյալ կլիմայի փոփոխության գնահատման գործընթացը և հաստատում է ամենամյա հաշվետվությունը.
3. իրականացնում են աղետների ռիսկի կառավարման և բնակչության պաշտպանության վերաբերյալ տեղեկատվության հավաքագրումն ու տրամադրումը՝ տարածքային կառավարման ոլորտի պետական կառավարման լիազոր մարմնին և լիազոր մարմնին.
4. մարզային զարգացման ծրագրերում (լիազոր մարմնի հետ նախապես համաձայնեցված) ներառում են աղետների ռիսկի կառավարման, կլիմայի փոփոխության հարմարվողականության միջոցառումներ, ապահովում դրանց իրականացումն ու մշտադիտարկումը.
5. մշակում, լիազոր մարմնի հետ համաձայնեցնում և հաստատում են արտակարգ իրավիճակներում գործելու մարզային պլանը՝ ներառելով արտակարգ իրավիճակներում բնակչության պաշտպանության հանրապետական պլաններով իրենց վերապահված գործողությունները, ապահովում դրանց կիրարկումը․
6. իրենց համակարգում ստեղծում են ազդարարման համակարգեր, ապահովում դրանց անխափան աշխատանքը.
7. ներգրավվում են ազդարարման միասնական համակարգի ստեղծման գործընթացին և ապահովում համակարգի անխափան աշխատանքի մշտադիտարկումը մարզի տարածքում.
8. ներգրավվում են բնակավայրերի, տարածքների գլխավոր հատակագծերում և մանրամասն հատակագծման ու գոտևորման նախագծերում արտադրական վտանգավոր օբյեկտների նպատակահարմար տեղաբաշխման սանիտարական նորմերի իրականացմանը.
9. ներգրավվում են մարզպետարանի ենթակայության շենքերի, շինությունների, ինժեներական ցանցերի, տրանսպորտային հաղորդակցության ուղիների և մայրուղիների շինարարության, անվտանգ և հուսալի շահագործման նորմատիվ իրավական ակտերի պահանջների կատարմանը.
10. ապահովում են իրենց ենթակայության տակ գտնվող վտանգավոր, մարդկային կուտակումներով և կարևորագույն նշանակության օբյեկտների գործունեության անվտանգությունը.
11. ապահովում են իրենց ենթակայության տակ գտնվող օբյեկտներում, շենքերում և շինություններում արտակարգ իրավիճակներում գործողություններ նախատեսող կողմնորոշիչ ցուցանակների տեղադրումը․
12. ներգրավվում են վտանգավոր, մարդկային կուտակումներով և կարևորագույն նշանակության օբյեկտների գործունեության անվտանգության նորմերի պահանջների իրականացման գործընթացին.
13. իրականացնում են աղետների ռիսկի կառավարման և բնակչության պաշտպանության ուղղությամբ բնակչության ուսուցումը, իրազեկումը և ուսումնավարժությունների անցկացումը։

**Հոդված 24. Տարածքային կառավարման մարմինների իրավասություններն արտակարգ իրավիճակներում արձագանքման և վաղ վերականգնման ուղղությամբ՝**

1. Տարածքային կառավարման մարմիններն արտակարգ իրավիճակներում արձագանքման և վաղ վերականգնման ուղղությամբ մարզի տարածքում՝
   1. կազմակերպում են մարզի բնակչության պաշտպանությունն արտակարգ իրավիճակներում.
   2. իրականացնում են մարզի բնակչության ազդարարումը.
   3. իրականացնում են մարզի բնակչությանն անհատական պաշտպանության միջոցների տրամադրումը, տարհանումը և պատսպարումը.
   4. ներգրավում են փրկարարական, վթարավերականգնողական և անհետաձգելի արձագանքման աշխատանքների իրականացմանը.
   5. իրականացնում են մարզի բնակչության իրազեկման, տեղեկատվության հասանելիության և հետադարձ կապի ապահովման աշխատանքներ.
   6. ներգրավվում են ճառագայթային, քիմիական ու կենսաբանական գործոններից բնակչության պաշտպանության հատուկ միջոցառումների իրականացմանը.
   7. կազմակերպում են հասարակական կարգի, բնակչության կենսագործունեությունն ապահովող կարևորագույն օբյեկտների պահպանության ուժեղացման գործընթացները.
   8. ներգրավում են արտակարգ իրավիճակներում բնակչության պաշտպանության միջոցառումների իրականացման համար անհրաժեշտ տրանսպորտային միջոցների ապահովման գործընթացին.
   9. ներգրավում են միջազգային արագ արձագանքման թիմերի, փորձագետների, մարդասիրական բեռների ստացման հայտի մշակման և ազգային աջակցման աշխատանքներին.
   10. ներգրավում են կորած անձանց որոնման, հայտնաբերման և ընտանիքի հետ միավորման աշխատանքներին.
   11. ներգրավում են դիակների ճանաչման և հուղարկավորման աշխատանքներին.
   12. ներգրավում են անասնահամաճարակային և մշակաբույսերի զանգվածային հիվանդությունների կանխարգելման, վերացման և կարանտինային միջոցառումների իրականացմանը.
   13. ներգրավվում են արտակարգ իրավիճակների հետևանքների վերացման կառավարման ու ազգային աջակցման միջգերատեսչական աշխատանքային խմբերի աշխատանքներին.
   14. ներգրավում են կարիքների գնահատման և վաղ վերականգնման միջոցառումների պլանավորմանն ու իրականացմանը` Կառավարության կողմից սահմանված կարգով:

**Հոդված 25. Տարածքային կառավարման մարմինների իրավասությունները հետաղետային վերականգնման ուղղությամբ**

1. Տարածքային կառավարման մարմինները հետաղետային վերականգնման ուղղությամբ մարզի տարածքում`
2. ներգրավում են հետաղետային վերականգնման ռազմավարության և դրանից բխող գործողությունների ծրագրի մշակմանը և ներգրավվում դրանց իրականացմանը.
3. կազմակերպում են վնասի և կորուստների գնահատման գործընթացը.
4. կազմակերպում և մշտադիտարկում են հետաղետային վերականգնման միջոցառումներին ուղղված ռեսուրսների ներգրավման գործընթացը.
5. կազմակերպում են հետաղետային վերականգնման և վերակառուցման գործընթացներում շինարարական, արդյունաբերական և քիմիական թափոնների տեղաբաշխման համար առավել անվտանգ տեղամասերի հատկացման, թափոնների մեկուսացման ու վերացման աշխատանքները.
6. իրենց իրավասության ոլորտում կազմակերպում են կրթության շարունակականության ապահովման գործընթացը.
7. ներգրավվում են պատմամշակութային հուշարձանների և մշակութային արժեքների հետաղետային վերականգնման ծրագրի իրականացմանը.
8. իրականացնում են աղետների ռիսկի կառավարման և բնակչության պաշտպանության բնագավառի վերաբերյալ օրենքով սահմանված այլ լիազորություններ:

**Հոդված 26. Տեղական ինքնակառավարման մարմինների իրավասություններն** **աղետների ռիսկի նվազեցման ուղղությամբ**

1. Տեղական ինքնակառավարման մարմիններն աղետների ռիսկի նվազեցման ուղղությամբ համայնքի տարածքում՝
   1. իրականացնում են միջոցառումներ համայնքային ենթակայության օբյեկտների անվտանգ աշխատանքն ապահովելու նպատակով.
   2. ստեղծում են ազդարարման համակարգեր և ապահովում դրանց անխափան աշխատանքը.
   3. իրականացնում են աղետների ռիսկի կառավարման և բնակչության պաշտպանության վերաբերյալ տեղեկատվության հավաքագրումն ու տրամադրումը՝ տարածքային կառավարման մարմին.
   4. մշակում, լիազոր մարմնի հետ համաձայնեցնում և հաստատում են աղետների ռիսկի կառավարման պլանը՝ ներառելով արտակարգ իրավիճակներում բնակչության պաշտպանության հանրապետական պլաններով իրենց վերապահված գործողությունները, ապահովում դրանց կիրարկումը.
   5. ներգրավվում են մարզային մակարդակում աղետների ռիսկի՝ ներառյալ կլիմայի փոփոխության գնահատման գործընթացին.
   6. իրականացնում են աղետների ռիսկի կառավարման և բնակչության պաշտպանության ուղղությամբ համայնքի բնակչության ուսուցումը, իրազեկումը և ուսումնավարժությունների անցկացումը.
   7. ապահովում են համայնքին պատկանող հանրային վայրերում, ինչպես նաև համայնքային սեփականության շենքերում և շինություններում արտակարգ իրավիճակներում գործողություններ նախատեսող կողմնորոշիչ ցուցանակների տեղադրումը․
   8. իրականացնում են աղետների ռիսկի գնահատման գործընթացը՝ աղետների ռիսկի կառավարման պլանի մշակման շրջանակներում․
   9. իրականացնում են բնակավայրերի, տարածքների գլխավոր հատակագծերում և մանրամասն հատակագծման և գոտևորման նախագծերում արտադրական վտանգավոր օբյեկտների նպատակահարմար տեղաբաշխման սանիտարական նորմերի պահանջների կատարման ապահովումը.
   10. իրականացնում են համայնքային ենթակայության շենքերի, շինությունների, ինժեներական ցանցերի, տրանսպորտային հաղորդակցության ուղիների շինարարության, անվտանգ և հուսալի շահագործման նորմատիվ իրավական ակտերի պահանջների կատարման ապահովումը.
   11. իրականացնում են իրենց ենթակայության տակ գտնվող վտանգավոր, մարդկային կուտակումներով և կարևորագույն նշանակության օբյեկտների գործունեության անվտանգության ապահովման աշխատանքներ։
2. Տեղական ինքնակառավարման մարմինները համայնքի բյուջե փաստացի ստացված եկամուտների հաշվին կատարում են աղետների ռիսկի կառավարման միջոցառումներ։
3. Տեղական ինքնակառավարման մարմինները հնգամյա զարգացման ծրագրերում (լիազոր մարմնի հետ նախապես համաձայնեցված), որպես բաղկացուցիչ մաս, ներառում են աղետների ռիսկի կառավարման, կլիմայի փոփոխության հարմարվողականության միջոցառումներ, ապահովում են դրանց իրականացումը:

**Հոդված 27. Տեղական ինքնակառավարման մարմինների իրավասություններն արտակարգ իրավիճակներում արձագանքման և վաղ վերականգնման ուղղությամբ**

1. Տեղական ինքնակառավարման մարմիններն արտակարգ իրավիճակներում արձագանքման և վաղ վերականգնման ուղղությամբ համայնքի տարածքում՝
2. կազմակերպում են համայնքի բնակչության պաշտպանությունն արտակարգ իրավիճակներում.
3. սահմանված կարգով իրականացնում են համայնքի բնակչության ազդարարումը և իրազեկումը.
4. իրականացնում են համայնքի բնակչությանն անհատական պաշտպանության միջոցների տրամադրումը, տարհանումը, պատսպարումը՝ պետության կողմից փոխհատուցման դեպքում.
5. կազմակերպում են փրկարարական, վթարավերականգնողական և անհետաձգելի արձագանքման աշխատանքների կատարումը.
6. իրականացնում են համայնքի բնակչության իրազեկման, տեղեկատվության հասանելիության և հետադարձ կապի ապահովման աշխատանքներ՝ համայնքային մակարդակում.
7. համայնքի բնակիչներին ներգրավվում են արտակարգ իրավիճակների հետևանքների վերացման աշխատանքներում՝ իրենց համաձայնությամբ.
8. ներգրավվում են միջազգային արագ արձագանքման թիմերի, փորձագետների, մարդասիրական բեռների ստացման հայտի մշակման և ազգային աջակցման աշխատանքներին.
9. ներգրավվում են տուժած բնակչությանը մարդասիրական օգնության բաշխման աշխատանքներին.
10. լիազորված մարմնին տեղեկացնում են արտակարգ իրավիճակի սպառնալիքի կամ առաջացման մասին․
11. ներգրավվում են ճառագայթային, քիմիական ու կենսաբանական գործոններից բնակչության պաշտպանության հատուկ միջոցառումների իրականացումը.
12. կազմակերպում են հասարակական կարգի, բնակչության կենսագործունեության ապահովման և կարևոր օբյեկտների պահպանության ուժեղացմանն ուղղված աշխատանքները.
13. ներգրավվում են բնակչության բժշկական օգնության և սպասարկման գործընթացի կազմակերպմանը.
14. իրականացնում են բնակչության կենսաապահովումը՝ պետության կողմից փոխհատուցման դեպքում.
15. ապահովում են բնակչության պաշտպանության և արտակարգ իրավիճակների հետևանքների վերացման համար անհրաժեշտ տրանսպորտային միջոցներով.
16. կազմակերպում են կարիքների գնահատման և վաղ վերականգնման միջոցառումների պլանավորման և իրականացման գործընթացները.
17. ներգրավվում են կորած անձանց՝ առաջին հերթին խոցելի խմբերում ներառված, որոնման, հայտնաբերման և ընտանիքի հետ միավորման աշխատանքներին․
18. կազմակերպում են դիակների ճանաչման և հուղարկավորման աշխատանքները.
19. կազմակերպում են համայնքային սեփականություն համարվող գույքի տիրապետման և օգտագործման գործընթացն արտակարգ իրավիճակներում.
20. արտակարգ իրավիճակների ժամանակ, անհրաժեշտություն առաջանալու դեպքում, ներգրավվում են էլեկտրոնային հաղորդակցության ցանցերի և ենթակառուցվածքների օգտագործման և լրացուցիչ կապուղիների հատկացման գործընթացի կազմակերպմանը․
21. ներգրավում են վարակիչ զանգվածային, անասնահամաճարակային և մշակաբույսերի զանգվածային հիվանդությունների կանխարգելման, վերացման և կարանտինային միջոցառումների իրականացմանը.
22. կազմակերպում են արձագանքման ուժերի մոբիլիզացումը և նրանց ներգրավվածությունն արտակարգ իրավիճակների հետևանքների վերացման աշխատանքներում.
23. կայացնում են արտակարգ իրավիճակների սպառնալիքի կամ առաջացման դեպքում, բնակչության տարհանման և տարհանված բնակչությանը ժամանակավոր կացարաններով ապահովելու վերաբերյալ որոշումներ․
24. արտակարգ իրավիճակի հետևանքների վերացման նպատակով դիմում է Կառավարության օգնությանը․
25. Սույն հոդվածի 1-ին մասով սահմանված միջոցառումները համարվում են պետության պատվիրակած և դրանց իրականացումը կատարվում է պետական բյուջեիմիջոցների հաշվին, բացառությամբ սույն հոդվածի 1-ին մասի 1-ին և 2-րդ կետերով սահմանված միջոցառումների:

**Հոդված 28. Տեղական ինքնակառավարման մարմինների իրավասությունները հետաղետային վերականգնման ուղղությամբ**

1. Տեղական ինքնակառավարման մարմինները հետաղետային վերականգնման ուղղությամբ համայնքի տարածքում՝
2. ներգրավվում են հետաղետային վերականգնման ռազմավարության և դրանից բխող գործողությունների ծրագրի մշակմանը և ներգրավվում դրանց իրականացմանը.
3. կազմակերպում են կորուստների և վնասի գնահատման գործընթացը.
4. կազմակերպում և մշտադիտարկում են տնտեսական գործունեության և բնականոն կենսագործունեության վերականգնման աշխատանքները.
5. ներգրավում են հետաղետային վերականգնման միջոցառումներին ուղղված ռեսուրսները և կառավարում դրանք.
6. իրականացնում են հետաղետային վերականգնման և վերակառուցման գործընթացներում շինարարական, արդյունաբերական ու քիմիական թափոնների համար առավելագույն անվտանգ տեղամասերի հատկացման, թափոնների մեկուսացման ու վերացման աշխատանքներ.
7. ներգրավվում են կրթության շարունակականության ապահովմանը.
8. ներգրավվում են պատմամշակութային հուշարձանների և մշակութային արժեքների հետաղետային վերականգնման ծրագրի իրականացմանը.
9. իրականացնում են աղետների ռիսկի կառավարման և բնակչության պաշտպանության ուղղությամբ օրենքով վերապահված այլ լիազորություններ:

**Հոդված 29. Կազմակերպությունների իրավասություններն աղետների ռիսկի նվազեցման ուղղությամբ**

1. Կազմակերպություններն աղետների ռիսկի նվազեցման ուղղությամբ կազմակերպության տարածքում`
2. իրենց գործունեության առանձնահատկություններից ելնելով, իրականացնում են աղետների ռիսկի՝ ներառյալ կլիմայի փոփոխության գնահատում.
3. ներգրավվում են համայնքային և մարզային մակարդակում աղետների ռիսկի՝ ներառյալ կլիմայի փոփոխության գնահատման գործընթացին.
4. իրենց գործունեության առանձնահատկություններից ելնելով, իրականացնում են աղետների ռիսկի կառավարման և բնակչության պաշտպանության վերաբերյալ տեղեկատվության հավաքագրումն ու տրամադրումը՝ տեղական ինքնակառավարման մարմնին և լիազոր մարմնին.
5. աղետների ռիսկի կառավարման, կլիմայի փոփոխության հարմարվողականության միջոցառումները ներառում են զարգացման ծրագրերում (լիազոր մարմնի հետ նախապես համաձայնեցված) և ապահովում դրանց իրականացումը.
6. կազմակերպությունները՝ բացառությամբ բարձր ռիսկայնության օբյեկտների, մշակում, լիազոր մարմնի հետ համաձայնեցնում և հաստատում են արտակարգ իրավիճակներում գործելու պլանը՝ ներառելով արտակարգ իրավիճակներում բնակչության պաշտպանության հանրապետական պլաններով իրենց վերապահված գործողությունները, ապահովում դրա կիրարկումը.
7. բարձր ռիսկայնության օբյեկտները մշակում, լիազոր մարմնի հետ համաձայնեցնում և հաստատում են աղետների ռիսկի կառավարման պլանը՝ ներառելով արտակարգ իրավիճակներում բնակչության պաշտպանության հանրապետական պլաններով իրենց վերապահված գործողությունները, ապահովում դրա կիրարկումը․
8. կազմակերպություններն իրականացնում են աղետների ռիսկի գնահատման գործընթացը՝ արտակարգ իրավիճակներում գործելու կամ աղետների ռիսկի կառավարման պլանի մշակման շրջանակներում.
9. ստեղծում են ազդարարման համակարգեր և ապահովում դրանց անխափան աշխատանքը.
10. իրենց գործունեության առանձնահատկություններից ելնելով, իրականացնում են մանրամասն հատակագծման և գոտևորման նախագծերում արտադրական վտանգավոր օբյեկտների նպատակահարմար տեղաբաշխման սանիտարական նորմերի պահանջների ապահովումն իր տարածքում.
11. իրականացնում են իրենց հաշվեկշռում գտնվող շենքերի, շինությունների, ինժեներական ցանցերի, տրանսպորտային հաղորդակցության ուղիների և մայրուղիների շինարարության, անվտանգ և հուսալի շահագործման նորմատիվ իրավական ակտերի պահանջների կատարման ապահովումը.
12. իրենց գործունեության առանձնահատկություններից ելնելով, ռիսկային գոտում գտնվող համայնքների ազդակիր բնակավայրերում ստեղծում են ազդարարման համակարգեր և ապահովում դրանց անխափան աշխատանքը.
13. իր գործունեության առանձնահատկություններից ելնելով, ապահովում են բնական, տեխնոլոգիական, ճառագայթային, քիմիական և կենսաբանական վտանգների մշտադիտարկումն ու հսկողության կազմակերպումը.
14. իրականացնում են աղետների ռիսկի կառավարման և բնակչության պաշտպանության ուղղությամբ կազմակերպության աշխատողների ուսուցումը, իրազեկումը և ուսումնավարժությունների անցկացումը.
15. իրենց գործունեության առանձնահատկություններից ելնելով, կազմակերպության տարածքում իրականացնում են ճառագայթային, քիմիական ու կենսաբանական գործոններից աշխատողների պաշտպանության հատուկ միջոցառումների պլանավորումը.
16. իրենց պատկանող շենքերում և շինություններում տեղադրում են արտակարգ իրավիճակներում գործողություններ նախատեսող կողմնորոշիչ ցուցանակներ․
17. վտանգավոր, մարդկային կուտակումներով և կարևորագույն նշանակության օբյեկտներն իրականացնում են իրենց գործունեության անվտանգության ապահովումը.
18. իրենց գործունեության առանձնահատկություններից ելնելով, իրականացնում են բնակչության բժշկական օգնության և սպասարկման գործընթացի պլանավորումը․
19. իրենց գործունեության առանձնահատկություններից ելնելով, իրականացնում են արտակարգ իրավիճակներում բնակչության պաշտպանության միջոցառումների իրականացման համար անհրաժեշտ տրանսպորտային միջոցների ներգրավման պլանավորումը.
20. իրենց գործունեության առանձնահատկություններից ելնելով, ստեղծում են արձագանքման ուժեր ու միջոցներ և ապահովում դրանց մշտական պատրաստվածությունը․
21. լիազոր մարմնին և ոլորտը համակարգող պետական կառավարման մարմնին են տրամադրում տեղեկություն՝ աղետի ռիսկի նվազեցման, արտակարգ իրավիճակներում գործելու և աշխատողների պատրաստության բարձրացմանն ուղղված միջոցառումների պլանավորման և կատարման վերաբերյալ:
22. Կառավարության որոշումներով սահմանված կարգերով վտանգավոր օբյեկտներ շահագործող անձինք մշակում և հաստատում են անվտանգության անձնագիր (արտադրական վտանգավոր օբյեկտներ), անվտանգության վկայագիր (վտանգավոր արդյունաբերական օբյեկտ), անվտանգության հայտարարագիր (հիդրոտեխնիկական կառուցվածքների) և ներկայացնում լիազոր մարմնի համապատասխան տարածքային ստորաբաժանում:
23. Վտանգավոր օբյեկտի և տեղական ինքնակառավարման մարմնի կամ տարածքային կառավարման մարմնի կամ Կառավարության միջև կնքվում է պայմանագիր՝ ուղղված արտակարգ իրավիճակի հետևանքների վերացման ուղղությամբ համագործակցությանը և աջակցությանը՝ հաշվի առնելով վտանգավոր օբյեկտի գործունեության հետևանքով առաջացած հնարավոր արտակարգ իրավիճակի աղբյուրի վնասակար գործոնների ազդեցության մասշտաբները։

**Հոդված 30. Կազմակերպությունների իրավասություններն արտակարգ իրավիճակներում արձագանքման և վաղ վերականգնման ուղղությամբ**

1. Կազմակերպություններն արտակարգ իրավիճակներում արձագանքման և վաղ վերականգնման ուղղությամբ՝
2. իրականացնում է իրենց աշխատողների պաշտպանությունն արտակարգ իրավիճակներում.
3. ներգրավվում են փրկարարական, վթարավերականգնողական և անհետաձգելի արձագանքման աշխատանքների իրականացմանը և տրամադրում անհրաժեշտ ուժեր` համապատասխան աշխատանքներ կատարելու համար.
4. վտանգավոր օբյեկտներն իրականացնում են հնարավոր վտանգավոր ազդեցության գոտում բնակվող բնակչության անհապաղ ազդարարումը և պաշտպանությունը.
5. այն վտանգավոր օբյեկտները, որոնք տեղակայված են միմյանց այնքան մոտ, որ միասին կարող են մեծացնել խոշոր վթարների հավանականությունը կամ վատթարացնել դրանց հետևանքները, պետք է համագործակցեն համապատասխան տեղեկատվության փոխանակման, ինչպես նաև բնակչության իրազեկման գործում, այդ թվում՝ հարևան կազմակերպությունների հետ, որոնք կարող են տուժել․
6. իրականացնում են իրենց աշխատողների ազդարարումն ու իրազեկումը.
7. լիազորված մարմնին տեղեկացնում են արտակարգ իրավիճակի հետ կապված հնարավոր սպառնալիքի մասին.
8. իրականացնում են իրենց աշխատողների անհատական պաշտպանության միջոցների տրամադրումը, տարհանումը, պատսպարումը.
9. իրենց գործունեության առանձնահատկություններից ելնելով, իրականացնում են շրջակա միջավայրի, խմելու ջրի, սննդամթերքի անվտանգությանը ներկայացվող պահանջների նկատմամբ դիտարկման, զննման ու հսկողության ապահովումը.
10. իրենց գործունեության առանձնահատկություններից ելնելով, ներգրավվում են ճառագայթային, քիմիական ու կենսաբանական գործոններից բնակչության պաշտպանության հատուկ միջոցառումների իրականացմանը.
11. իրենց գործունեության առանձնահատկություններից ելնելով, իրականացնում են կարևորագույն օբյեկտների պահպանության ուժեղացում․
12. իրենց գործունեության առանձնահատկություններից ելնելով, իրականացնում են բնակչության բժշկական օգնությունը և սպասարկումը.
13. իրենց գործունեության առանձնահատկություններից ելնելով, իրականացնում են բնակչության կենսաապահովում.
14. իրենց գործունեության առանձնահատկություններից ելնելով, իրականացնում են բնակչության պաշտպանության և արտակարգ իրավիճակների հետևանքների վերացման համար անհրաժեշտ տրանսպորտային միջոցների ապահովման աշխատանքներ.
15. իրականացնում են կազմակերպության կայուն գործունեության և աշխատանքների անընդհատության ու շարունակականության աշխատանքներ.
16. ներգրավվում են միջազգային արագ արձագանքման թիմերի, փորձագետների, մարդասիրական բեռների ստացման հայտի մշակման և ազգային աջակցման աշխատանքներին.
17. ներգրավվում են պետական և ոչ պետական սեփականություն հանդիսացող գույքի, նյութական պաշարների և այլ միջոցների նպատակային հավաքագրման ու օգտագործման գործընթացին.
18. իրենց գործունեության առանձնահատկություններից ելնելով, իրականացնում են էլեկտրոնային հաղորդակցության ցանցերի և ենթակառուցվածքների առաջնահերթ օգտագործման բաշխումը և լրացուցիչ կապուղիների հատկացումը․
19. իրենց գործունեության առանձնահատկություններից ելնելով, ներգրավվում են կարանտինային, անասնահամաճարակային և մշակաբույսերի զանգվածային հիվանդությունների կանխարգելման և վերացման միջոցառումների իրականացմանը.
20. իրենց գործունեության առանձնահատկություններից ելնելով, ներգրավվում են կարիքների գնահատման և վաղ վերականգնման միջոցառումների պլանավորման ու իրականացման գործընթացներին։

**Հոդված 31. Կազմակերպությունների իրավասությունները հետաղետային վերականգնման ուղղությամբ**

1. Կազմակերպությունները հետաղետային վերականգնման ուղղությամբ՝
2. ներգրավվում են հետաղետային վերականգնման ռազմավարության և դրանից բխող գործողությունների ծրագրի մշակմանը և ներգրավվում դրանց իրականացմանը՝ համաձայն հաստատված պլանի.
3. կազմակերպում են կորուստների և վնասի գնահատման գործընթացը կազմակերպության մակարդակում.
4. ներգրավվում են տնտեսական գործունեության, բնակարանային ֆոնդի և այլ վերականգնման աշխատանքներին արտակարգ իրավիճակի կամ աղետի գոտում.
5. ներգրավվում են հետաղետային վերականգնման միջոցառումներին ուղղված ռեսուրսների ապահովման աշխատանքներին.
6. ներգրավում են հետաղետային վերականգնման և վերակառուցման գործընթացներում շինարարական, արդյունաբերական և քիմիական թափոնների տեղաբաշխման համար առավել անվտանգ տեղամասերի հատկացման, թափոնների մեկուսացման ու վերացման աշխատանքներին.
7. իրենց գործունեության առանձնահատկություններից ելնելով՝ իրականացնում են կրթության շարունակականության ապահովման աշխատանքները.
8. իրենց գործունեության առանձնահատկություններից ելնելով՝ ներգրավվում են պատմամշակութային հուշարձանների և մշակութային արժեքների հետաղետային վերականգնման ծրագրով նախատեսված միջոցառումների իրականացմանը.
9. իրականացնում են աղետների ռիսկի կառավարման և բնակչության պաշտպանության ուղղությամբ օրենքով սահմանված այլ լիազորություններ:

**ԳԼՈՒԽ 5**

**ԱՐՏԱԿԱՐԳ ԻՐԱՎԻՃԱԿՆԵՐԻ ԴԱՍԱԿԱՐԳՈՒՄԸ, ԱՐՏԱԿԱՐԳ ԻՐԱՎԻՃԱԿՆԵՐԻՆ ԱՐՁԱԳԱՆՔՄԱՆ ԿԱՌԱՎԱՐՄԱՆ ՄԱԿԱՐԴԱԿՆԵՐԸ ԵՎ ՄԱՐՄԻՆՆԵՐԸ, ԱՐՏԱԿԱՐԳ ԻՐԱՎԻՃԱԿՆԵՐԻ ԱՐՁԱԳԱՆՔՄԱՆ ԿԱԶՄԱԿԵՐՊՈՒՄԸ ԵՎ ՂԵԿԱՎԱՐՈՒՄԸ**

**Հոդված 32.** **Արտակարգ իրավիճակների դասակարգումը**

1. Արտակարգ իրավիճակների տարածման սահմանները և հետևանքների ծավալը հաշվի առնելով՝ Հայաստանի Հանրապետության տարածքում արտակարգ իրավիճակները դասակարգվում են հետևյալ մակարդակներով`
   1. հանրապետական՝ խոցման գործոնները տարածվել են մարզի կամ Երևան համայնքի երկու և ավելի վարչական շրջանի տարածքից դուրս և առկա է հետևյալ պայմաններից առնվազն մեկը՝ տուժել են երեք հարյուրից ավելի մարդ, կամ խախտվել են հինգ հարյուրից ավելի մարդկանց կենսագործունեության պայմանները, կամ նյութական վնասը կազմել է նվազագույն աշխատավարձի հինգ հարյուր հազարապատիկից ավելի․
   2. մարզային՝ խոցման գործոնները չեն տարածվել մարզի տարածքից դուրս և առկա է հետևյալ պայմաններից առնվազն մեկը՝ տուժել են հիսունից ավելի, սակայն ոչ ավելի, քան երեք հարյուր մարդ, կամ խախտվել են երեք հարյուրից ավելի, սակայն ոչ ավելի, քան հինգ հարյուր մարդկանց կենսագործունեության պայմանները, կամ նյութական վնասը կազմել է նվազագույն աշխատավարձի հինգ հազարապատիկից ավելի, սակայն ոչ ավելի, քան հինգ հարյուր հազարապատիկը.
   3. համայնքային՝ խոցման գործոնները չեն տարածվել համայնքի տարածքից դուրս (Երևան համայնքում՝ վարչական շրջանի տարածքից դուրս) և առկա է հետևյալ պայմաններից առնվազն մեկը՝ տուժել են տասից ավելի, սակայն ոչ ավելի, քան հիսուն մարդ (Երևան համայնքում՝ տուժել է տասից ավելի, սակայն ոչ ավելի, քան երեք հարյուր մարդ), կամ խախտվել են հարյուրից ավելի, սակայն ոչ ավելի, քան երեք հարյուր մարդկանց կենսագործունեության պայմանները (Երևան համայնքում՝ խախտվել են հարյուրից ավելի, սակայն ոչ ավելի, քան հինգ հարյուր մարդկանց կենսագործունեության պայմանները), կամ նյութական վնասը կազմել է նվազագույն աշխատավարձի հազարապատիկից ավելի, սակայն ոչ ավելի, քան հինգ հազարապատիկը (Երևան համայնքում՝ նյութական վնասը կազմել է նվազագույն աշխատավարձի հազարապատիկից ավելի, սակայն ոչ ավելի, քան հինգ հարյուր հազարապատիկը).
   4. տեղային (օբյեկտային)՝ խոցման գործոնները չեն տարածվել օբյեկտի տարածքից դուրս և առկա է հետևյալ պայմաններից առնվազն մեկը՝ տուժել են տասից ոչ ավելի մարդ, կամ խախտվել են հարյուրից ոչ ավելի մարդկանց կենսագործունեության պայմանները, կամ նյութական վնասը կազմել է ոչ ավելի, քան նվազագույն աշխատավարձի հազարապատիկը։
2. Կառավարությունը որոշում է ընդունում արտակարգ իրավիճակի մակարդակի մասին հանրապետական կամ մարզային մակարդակով, համայնքի ավագանին որոշում է կայացնում արտակարգ իրավիճակի մակարդակի մասին՝ համայնքային կամ տեղական (օբյեկտային) մակարդակով։
3. Սույն հոդվածի 2-րդ մասով սահմանված որոշման բովանդակությունը՝
   1. արտակարգ իրավիճակի հետևանքների հակիրճ բնութագիրը.
   2. արձագանքման ուժերն ու միջոցները.
   3. միջազգային հումանիտար աջակցության անհրաժեշտությունը, ուղղություններն ու ծավալները (աղետի դեպքում).
   4. ուժի մեջ մտնելու և գործողության ժամկետները:

**Հոդված 33. Արտակարգ իրավիճակներին արձագանքման կառավարման մակարդակները**

1. Արտակարգ իրավիճակների հետևանքների վերացման համար ներգրավված արձագանքման ուժերից ու միջոցներից ելնելով, Հայաստանի Հանրապետության տարածքում սահմանվում են արտակարգ իրավիճակներին արձագանքման կառավարման հետևյալ մակարդակները՝
2. հանրապետական՝ արտակարգ իրավիճակներին արձագանքումն ապահովում են պետական կառավարման համակարգի մարմինների՝ երկու կամ ավելի մարզերում տեղակայված ստորաբաժանումների արձագանքման ուժերն ու միջոցները.
3. մարզային՝ արտակարգ իրավիճակներին արձագանքումն ապահովում են պետական կառավարման համակարգի մարմինների տվյալ մարզի տարածքում տեղակայված ստորաբաժանումների, տեղական ինքնակառավարման մարմինների, կազմակերպությունների տրամադրության տակ գտնվող արձագանքման ուժերն ու միջոցները.
4. համայնքային՝ արտակարգ իրավիճակներին արձագանքումն ապահովում են պետական կառավարման համակարգի մարմինների տարածքային ստորաբաժանումների, տեղական ինքնակառավարման մարմինների, նշված տարածքում գործող կազմակերպությունների արձագանքման ուժերն ու միջոցները.
5. տեղային (օբյեկտային)՝ արտակարգ իրավիճակներին արձագանքումն ապահովում են համապատասխան կազմակերպության արձագանքման ուժերն ու միջոցները՝ օգտագործելով նշված կազմակերպության տրամադրության տակ գտնվող նյութական պաշարները:

**Հոդված 34. Արտակարգ իրավիճակներին արձագանքման կառավարման մարմինները**

1. Արտակարգ իրավիճակներին արձագանքման կառավարման մարմիններն են՝
2. հանրապետական մակարդակում՝

ա․ Հայաստանի Հանրապետության վարչապետը, որն արտակարգ իրավիճակներին արձագանքումը կառավարելու վերաբերյալ որոշումներ է կայացնում՝ արտակարգ իրավիճակների հանրապետական հանձնաժողովի ներկայացրած առաջարկությունների հիման վրա․

բ․ արտակարգ իրավիճակների հանրապետական հանձնաժողովը՝ Հայաստանի Հանրապետության վարչապետի որոշմամբ ստեղծված պետական կառավարման համակարգի մարմինների լիազորված անձանցից կազմված միասնական համակարգի մարմին, որը գործառնական մակարդակում համակարգում ու կազմակերպում է արտակարգ իրավիճակներին արձագանքումը՝ դրանց սպառնալիքի կամ առաջացման դեպքում, որի կայացրած որոշումները պարտադիր են աղետների ռիսկի կառավարման և բնակչության պաշտպանության համակարգի բոլոր սուբյեկտների համար.

գ․ արտակարգ իրավիճակներին պետական կառավարման համակարգի մարմնի հանձնաժողովը՝ պետական կառավարման համակարգի մարմնի ղեկավարի իրավական ակտով ստեղծված մարմին, որը կախված կառավարման մակարդակից և ոլորտներից, իրավասու է կազմակերպել իր գործունեությունը՝ արտակարգ իրավիճակներում բնակչության պաշտպանության ոլորտում․

1. մարզային մակարդակում՝ արտակարգ իրավիճակների մարզային հանձնաժողովը՝ մարզպետի որոշմամբ ստեղծված մարմին, որում ընդգրկվում են պետական կառավարման համակարգի մարմինների տվյալ մարզում տեղակայված տարածքային ստորաբաժանումների, տեղական ինքնակառավարման մարմինների, կազմակերպությունների ղեկավարները և որը, գործառնական մակարդակում կազմակերպում և համակարգում է արտակարգ իրավիճակների արձագանքումը՝ դրանց սպառնալիքի կամ առաջացման դեպքում, որի կայացրած որոշումները պարտադիր են աղետների ռիսկի կառավարման և բնակչության պաշտպանության համակարգի տվյալ մարզի բոլոր սուբյեկտների համար.
2. համայնքային մակարդակում՝ դիմակայունության համայնքային խորհուրդը՝ համայնքի ղեկավարի որոշմամբ ստեղծված մարմին, որում ընդգրկվում են պետական կառավարման համակարգի մարմինների համապատասխան տարածքային ստորաբաժանումների, համայնքի կազմում ընդգրկված բնակավայրի վարչական (Երևան քաղաքի վարչական շրջանի), կազմակերպությունների ղեկավարները և որը, գործառնական մակարդակում կազմակերպում ու համակարգում է արտակարգ իրավիճակների արձագանքումը՝ դրանց սպառնալիքի կամ առաջացման դեպքում, որի կայացրած որոշումները պարտադիր են աղետների ռիսկի կառավարման և բնակչության պաշտպանության համակարգի տվյալ համայնքի բոլոր սուբյեկտների համար.
3. տեղային (օբյեկտային) մակարդակում՝ արտակարգ իրավիճակների օբյեկտային հանձնաժողով՝ կազմակերպության ղեկավարի իրավական ակտով ստեղծված մարմին, որում ընդգրկվում է կազմակերպության ղեկավար կազմը և որը, գործառնական մակարդակում կազմակերպում և համակարգում է արտակարգ իրավիճակների արձագանքումը՝ դրանց սպառնալիքի կամ առաջացման դեպքում:

**Հոդված 35. Արտակարգ իրավիճակների արձագանքման կազմակերպումը և ղեկավարումը**

1. Արտակարգ իրավիճակներին արձագանքումն իրականացնում են արձագանքման ուժերը՝ օգտագործելով իրենց ունեցած նյութական պաշարները և միջոցները:
2. Արտակարգ իրավիճակների հանրապետական հանձնաժողովի գործունեությունը ղեկավարում է լիազոր մարմնի ղեկավարը կամ Վարչապետի կողմից լիազորված պաշտոնատար անձը:
3. Արտակարգ իրավիճակների պետական կառավարման համակարգի մարմնի հանձնաժողովի գործունեությունը ղեկավարում է պետական կառավարման համակարգի մարմնի ղեկավարը կամ նրա կողմից լիազորված պաշտոնատար անձը:
4. Արտակարգ իրավիճակների մարզային հանձնաժողովի գործունեությունը ղեկավարում է մարզպետը կամ նրա կողմից լիազորված պաշտոնատար անձը:
5. Դիմակայունության համայնքային խորհրդի գործունեությունը ղեկավարում է համայնքի ղեկավարը կամ նրա կողմից լիազորված պաշտոնատար անձը:
6. Արտակարգ իրավիճակների օբյեկտային հանձնաժողովի գործունեությունը ղեկավարում է կազմակերպության ղեկավարը կամ նրա կողմից լիազորված անձը:
7. Արտակարգ իրավիճակի արձագանքումն անմիջականորեն ղեկավարում են՝
8. հանրապետական մակարդակում՝ լիազոր մարմնի ղեկավարի կողմից նշանակված պաշտոնատար անձը․
9. մարզային մակարդակում՝ մարզպետի կողմից նշանակված պաշտոնատար անձը․
10. համայնքային մակարդակում՝ համայնքի ղեկավարի կողմից նշանակված պաշտոնատար անձը․
11. օբյեկտային մակարդակում՝ կազմակերպության ղեկավարի կողմից նշանակված անձը:
12. Արտակարգ դեպքի, պատահարի վայրում արձագանքումն անմիջականորեն ղեկավարում է առաջինը ժամանած պետական կառավարման համակարգի մարմինների արձագանքման ուժերի լիազոր պաշտոնատար անձը, հաշվի առնելով արտակարգ դեպքի առաջացման պատճառի բնույթը, մինչև սույն հոդվածի 7-րդ մասի 1-ին, 2-րդ, 3-րդ և 4-րդ կետերով սահմանված ղեկավարների ժամանումը:
13. Եթե դաշտային պայմաններում, արտակարգ իրավիճակին արձագանքման ղեկավարի կողմից ստեղծվել է գործողությունների ղեկավարման շտաբ, ապա արձագանքման ուժերը, անկախ իրենց ենթակայությունից, արտակարգ դեպքի վայր,արտակարգ իրավիճակի կամ աղետի գոտի ժամանելուն պես անցնում են գործողությունների ղեկավարման շտաբի ենթակայության ներքո:
14. Արտակարգ իրավիճակի կամ աղետի գոտում արտակարգ իրավիճակին արձագանքման ղեկավարը պատասխանատու է պետական կառավարման համակարգի մարմինների արձագանքման ուժերի և արտակարգ իրավիճակների արձագանքման այլ մասնակիցների անվտանգության համար:
15. Կառավարությունը, լիազոր մարմնի առաջարկությամբ, կայացնում է որոշում` Հայաստանի Հանրապետության զինված ուժերի և այլ զորքերի համապատասխան ստորաբաժանումներին ներգրավել արտակարգ իրավիճակների հետևանքների վերացման աշխատանքներին։
16. Արտակարգ իրավիճակների արձագանքման կազմակերպումը և ղեկավարումն իրականացվում է համաձայն արտակարգ իրավիճակներում բնակչության պաշտպանությանն ուղղված գործողությունների պլանների, միջազգային պայմանագրերի, համաձայնագրերի, աղետների ռիսկի կառավարման և բնակչության պաշտպանության համակարգի սուբյեկտների (բացառությամբ՝ ֆիզիկական անձանց) միջև փոխհամագործակցության պլանների և այլ պլանավորման փաստաթղթերի:

**ԳԼՈՒԽ 6**

**ԱՆՁԱՆՑ ԻՐԱՎՈՒՆՔՆԵՐԸ ԵՎ ՊԱՐՏԱՎՈՐՈՒԹՅՈՒՆՆԵՐԸ**

**Հոդված 36. Ֆիզիկական անձանց իրավունքները և պարտավորությունները**

1. Ֆիզիկական անձինք իրավունք ունեն՝
2. պաշտպանել սեփական կյանքը, առողջությունը և ունեցվածքը արտակարգ իրավիճակների ժամանակ.
3. արտակարգ իրավիճակներում օգտագործել հավաքական և անհատական պաշտպանության միջոցները և նյութական պաշարները.
4. ճշգրիտ տեղեկություն ստանալ արտակարգ իրավիճակների, դրանց առաջացման վտանգի և իրենց պաշտպանվածության աստիճանի մասին.
5. Հայաստանի Հանրապետության օրենսդրությանը համապատասխան, իրենց հնարավորությունների սահմաններում, մասնակցել արտակարգ իրավիճակների կանխարգելմանը, ա**ղետների ռիսկի կառավարման և բնակչության պաշտպանության** համակարգի պատրաստությանը, արձագանքման և հետաղետային վերականգնման աշխատանքներին.
6. ստանալ աղետների ռիսկի կառավարման և բնակչության պաշպանության ուղղությամբ գիտելիք և հմտություն.
7. միանալ կամավոր արձագանքման ուժերին, իմանալ և կիրառել արտակարգ իրավիճակներում գործելու անվտանգության կանոնները:
8. Ֆիզիկական անձինքպարտավոր են՝
9. կատարել Հայաստանի Հանրապետության օրենսդրությամբ սահմանված պահանջներն ա**ղետների ռիսկի կառավարման և բնակչության պաշտպանության** բնագավառում․
10. առօրյա կյանքում և աշխատանքում ձեռնարկել անվտանգության միջոցներ, ինչպես նաև կատարել արդյունաբերական և շրջակա միջավայրի անվտանգության պահանջները, որոնց չկատարումը կարող է հանգեցնել արտակարգ իրավիճակի.
11. իր հնարավորությունների սահմաններում օգնություն ցուցաբերել արձագանքման ուժերին՝ արտակարգ իրավիճակների հետևանքների վերացման աշխատանքներ իրականացնելիս.
12. տեղեկացնել լիազոր մարմնին՝ արտակարգ իրավիճակի սպառնալիքի կամ առաջացման մասին։

**Հոդված 37. Անձանց իրավունքների երաշխիքները արտակարգ իրավիճակներում**

1. Ֆիզիկական և իրավաբանական անձինք, որոնց գույքը կամ այլ միջոցներն օգտագործվել են արտակարգ իրավիճակներում բնակչության պաշտպանության միջոցառումների իրականացման նպատակով, իրավունք ունեն ստանալու համարժեք փոխհատուցում` Հայաստանի Հանրապետության կառավարության սահմանած [դեպքերում և կարգով](https://www.arlis.am/DocumentView.aspx?docid=158592):

**ԳԼՈՒԽ 7**

**ԱՂԵՏՆԵՐԻ ՌԻՍԿԻ ԿԱՌԱՎԱՐՄԱՆ ԵՎ ԲՆԱԿՉՈՒԹՅԱՆ ՊԱՇՏՊԱՆՈՒԹՅԱՆ ՈԼՈՐՏՈՒՄ ՊԵՏԱԿԱՆ, ՊԵՏԱԿԱՆ ԿԱՌԱՎԱՐՄԱՆ ՀԱՄԱԿԱՐԳԻ ՄԱՐՄԻՆՆԵՐԻ, ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ՈՒ ԿԱԶՄԱԿԵՐՊՈՒԹՅՈՒՆՆԵՐԻ ՊԱՏՐԱՍՏՈՒՄԸ ԵՎ ՏՎՅԱԼ ՈԼՈՐՏԻ ՀԻՄՆԱՀԱՐՑԵՐՈՎ ԲՆԱԿՉՈՒԹՅԱՆ ՈՒՍՈՒՑՈՒՄԸ**

**Հոդված 38.** **Աղետների ռիսկի կառավարման և բնակչության պաշտպանության ոլորտում պետական, պետական կառավարման համակարգի մարմինների, տարածքային կառավարման և տեղական ինքնակառավարման մարմինների ու կազմակերպությունների պատրաստումը և տվյալ ոլորտի հիմնահարցերով բնակչության ուսուցումը**

1. Ա**ղետների ռիսկի կառավարման և բնակչության պաշտպանության ոլորտում պետական, պետական կառավարման համակարգի մարմինների, տարածքային կառավարման և տեղական ինքնակառավարման մարմինների ու կազմակերպությունների պատրաստումը և բնակչության ուսուցումը իրականացվում Կառավարության կողմից սահմանված կարգով և ծրագրով**:
2. Աղետների ռիսկի կառավարման և բնակչության պաշտպանության ուսուցումը կրթության բոլոր ձևերի կրթական ծրագրերի անբաժանելի մասն է, որին վերաբերող ուսումնական նյութերը, ծրագրերը, մեթոդաբանությունը, կրթության իրականացման ձևերը հաստատում է լիազոր մարմնի ուսումնական հաստատությունը: Այլ սուբյեկտների կողմից մշակված աղետների ռիսկի կառավարման և բնակչության պաշտպանության ուսումնական նյութերը, ծրագրերը, մեթոդաբանությունը, կրթության իրականացման ձևերը համաձայնեցվում են լիազոր մարմնի ուսումնական հաստատության հետ:
3. Աղետների ռիսկի կառավարման և բնակչության պաշտպանության ոլորտում պետական, պետական կառավարման համակարգի, տարածքային կառավարման և տեղական ինքնակառավարման մարմինների, կազմակերպությունների աշխատողների և ղեկավար կազմի վերապատրաստումն, ըստ յուրաքանչյուր տարվա համար պլանավորված և հաստատված ծավալների և ժամկետների, անցկացնում է լիազոր մարմնի ուսումնական հաստատությունը:
4. Աղետների ռիսկի կառավարման և բնակչության պաշտպանության գործունեության մեջ ներգրավող կամավորական կազմակերպությունների անդամների և կամավորների ուսուցումն իրականացվում է լիազոր մարմնի ուսումնական հաստատության կողմից։

**ԳԼՈՒԽ 8**

**ԱՂԵՏՆԵՐԻ ՌԻՍԿԻ ԿԱՌԱՎԱՐՄԱՆ ԵՎ ԲՆԱԿՉՈՒԹՅԱՆ ՊԱՇՏՊԱՆՈՒԹՅԱՆ ՆՅՈՒԹԱՏԵԽՆԻԿԱԿԱՆ ԱՊԱՀՈՎՈՒՄԸ ԵՎ ՖԻՆԱՆՍԱՎՈՐՈՒՄԸ**

**Հոդված 39.** Օրենքից բխող՝ աղետների ռիսկի կառավարման և բնակչության պաշտպանության գործողությունների իրականացման նյութատեխնիկական ապահովումն ու ֆինանսավորումը կատարվում է Հայաստանի Հանրապետության պետական և համայնքային բյուջեից, ինչպես նաև օրենքով չարգելված այլ աղբյուրներից:

**ԳԼՈՒԽ 9**

**ԱՂԵՏՆԵՐԻ ՌԻՍԿԻ ԿԱՌԱՎԱՐՄԱՆ ԵՎ ԲՆԱԿՉՈՒԹՅԱՆ ՊԱՇՏՊԱՆՈՒԹՅԱՆ ՈԼՈՐՏԸ ԿԱՐԳԱՎՈՐՈՂ ՕՐԵՆՍԴՐՈՒԹՅԱՆ ՊԱՀԱՆՋՆԵՐԻ ՊԱՀՊԱՆՄԱՆ ՆԿԱՏՄԱՄԲ ՊԵՏԱԿԱՆ ՎԵՐԱՀՍԿՈՂՈՒԹՅՈՒՆԸ**

**Հոդված 40. Պետական հսկողության խնդիրները**

1. Պետական հսկողության հիմնական խնդիրներն են` աղետների ռիսկի կառավարման և բնակչության պաշտպանության ոլորտը կարգավորող օրենսդրության պահանջների խախտումների կանխարգելումը, հայտնաբերումը և վերացումը:

**Հոդված 41. Աղետների ռիսկի կառավարման և բնակչության պաշտպանության նկատմամբ պետական վերահսկողությունը**

1. Աղետների ռիսկի կառավարման և բնակչության պաշտպանության ոլորտը կարգավորող օրենսդրության պահանջների պահպանման նկատմամբ պետական հսկողությունն իրականացնում է համապատասխան ոլորտում վերահսկողություն իրականացնող տեսչական մարմինը։
2. Լիազոր մարմինն աղետների ռիսկի կառավարման և բնակչության պաշտպանության վիճակի պլանավորված համալիր գնահատման և ոչ պլանավորված ուսումնասիրությունների արդյունքում բացահայտված աղետների ռիսկի կառավարման և բնակչության պաշտպանության ոլորտը կարգավորող օրենսդրության պահանջների խախտման վերաբերյալ տեղեկատվությունը ներկայացնում է համապատասխան տեսչական մարմնին։
3. Պետական մարմինները, տեղական ինքնակառավարման մարմինները, կազմակերպությունները, ֆիզիկական անձինք պարտավոր են չխոչընդոտել սույն օրենքով սահմանված կարգով լիազոր մարմնի կողմից իրականացվող աղետների ռիսկի կառավարման և բնակչության պաշտպանության վիճակի պլանավորված համալիր գնահատման և ոչ պլանավորված ուսումնասիրության գործընթացին։
4. Սույն օրենքի պահանջների խախտումներն առաջացնում են պատասխանատվություն «Վարչական իրավախախտումների վերաբերյալ» Հայաստանի Հանրապետության օրենսգրքին համապատասխան։

**ԳԼՈՒԽ 10**

**ԵԶՐԱՓԱԿԻՉ ԵՎ ԱՆՑՈՒՄԱՅԻՆ ԴՐՈՒՅԹՆԵՐ**

**Հոդված 42.** **Եզրափակիչ և անցումային դրույթներ**

1. Կառավարությունը և պետական կառավարման համակարգի մարմինները սույն օրենքը կիրարկող ենթաօրենսդրական իրավական ակտերն ընդունում են մինչև 2024 թվականի դեկտեմբերի 31-ը։
2. Սույն օրենքի դրույթներն ուժի մեջ են մտնում 2025 թվականի հունվարի 1-ից։
3. Սույն օրենքն ուժի մեջ մտնելու պահից ուժը կորցրած ճանաչել «Արտակարգ իրավիճակներում բնակչության պաշտպանության մասին» Հայաստանի Հանրապետության 1998 թվականի դեկտեմբերի 2-ի ՀՕ-265 օրենքը:

**Հայաստանի Հանրապետության**

**Նախագահ**

**202 թ․**

**Երևան \_\_\_\_\_\_\_\_\_\_\_\_\_\_ Վահագն Խաչատուրյան**

**Հավելված**

**«Աղետների ռիսկի կառավարման**

**և բնակչության պաշտպանության մասին»**

**Հայաստանի Հանրապետության օրենքի**

**ԱՂԵՏՆԵՐԻ ՌԻՍԿԻ ԿԱՌԱՎԱՐՄԱՆ ԵՎ ԲՆԱԿՉՈՒԹՅԱՆ ՊԱՇՏՊԱՆՈՒԹՅԱՆ ՄԻՋՈՑԱՌՈՒՄՆԵՐԻ՝ ԸՍՏ ՈԼՈՐՏՆԵՐԻ, ԿԱԶՄԱԿԵՐՊՄԱՆ ՈՒ ԻՐԱԿԱՆԱՑՄԱՆ ՀԱՄԱՐ ՊԱՏԱՍԽԱՆԱՏՈՒ ՊԵՏԱԿԱՆ ԿԱՌԱՎԱՐՄԱՆ ՀԱՄԱԿԱՐԳԻ ԼԻԱԶՈՐ ՄԱՐՄԻՆՆԵՐԸ**

1. Աղետների ռիսկի նվազեցման միջոցառումների՝ ըստ ոլորտների,կազմակերպման ու իրականացման համար պատասխանատու պետական կառավարման համակարգի լիազոր մարմիններն են՝
2. լիազոր մարմինը՝ տրամադրում է մասնագիտական եզրակացություն բնակավայրերի, տարածքների գլխավոր հատակագծերում և մանրամասն հատակագծման ու գոտևորման նախագծերում արտադրական վտանգավոր օբյեկտների տեղաբաշխման նորմերի պահանջների կատարման վերաբերյալ.
3. լիազոր մարմինը՝ տրամադրում է մասնագիտական եզրակացություն շենքերի, շինությունների, ինժեներական ցանցերի, տրանսպորտային հաղորդակցության ուղիների և մայրուղիների շինարարության, անվտանգ և հուսալի շահագործման պահանջների ապահովման վերաբերյալ.
4. լիազոր մարմինը՝ իրականացնում է բնակչությանն անհատական պաշտպանության միջոցներով ապահովման, տարհանման, պատսպարման և գործողությունների մշտադիտարկում և արդյունքները ներկայացնում տարածքային կառավարման ոլորտի պետական կառավարման համակարգի լիազոր մարմին և Կառավարություն.
5. լիազոր մարմինը՝ կազմակերպում է աղետների ռիսկի գնահատման և մշտադիտարկման գործընթացը.
6. քաղաքաշինության ոլորտի պետական կառավարման համակարգի լիազոր մարմինը՝ ապահովում է բնակչության պաշտպանության տեսանկյունից բնակավայրերի տարածքների գլխավոր հատակագծերում, մանրամասն հատակագծման և գոտևորման նախագծերում արտադրական վտանգավոր օբյեկտների նպատակահարմար տեղաբաշխմանն առնչվող նորմատիվատեխնիկական փաստաթղթերի մշակման և հաստատման աշխատանքները.
7. քաղաքաշինության, տեխնիկական և հրդեհային անվտանգության, տրանսպորտի, էներգետիկայի, պետական և տեղական նշանակության գեոդեզիական և քարտեզագրական աշխատանքների և հողօգտագործման ոլորտի վերահսկողություն իրականացնող տեսչական մարմինը՝ վերահսկողություն է իրականացնում շենքերի, շինությունների, ինժեներական ցանցերի, հիդրոտեխնիկական կառույցների, տրանսպորտային հաղորդակցության ուղիների և մայրուղիների շինարարության, անվտանգ և հուսալի շահագործման նորմատիվ փաստաթղթերի պահանջների ապահովման նկատմամբ.
8. քաղաքաշինության, տեխնիկական և հրդեհային անվտանգության, տրանսպորտի, էներգետիկայի, պետական և տեղական նշանակության գեոդեզիական և քարտեզագրական աշխատանքների և հողօգտագործման ոլորտի վերահսկողություն իրականացնող տեսչական մարմինը՝ վերահսկողություն է իրականացնում վտանգավոր և բարձր ռիսկայնության օբյեկտների գործունեության անվտանգության ապահովման նկատմամբ.
9. նյութական պահուստի պաշարների պահպանման ու սպասարկման ոլորտի պետական կառավարման համակարգի լիազոր մարմինը՝ կազմակերպում և իրականացնում է արտակարգ իրավիճակների սպառնալիքի կամ դրանց առաջացման դեպքում հնարավոր հետևանքների նվազեցման ու վերացման, փրկարարական, վթարավերականգնողական և անհետաձգելի արձագանքման աշխատանքների ու բնակչության պաշտպանության միջոցառումների իրականացման, տուժած բնակչությանը մարդասիրական օգնություն ցուցաբերելու համար նախատեսված պաշարների պահպանումը, թարմացումը և տրամադրումը.
10. նյութական պահուստի պաշարների պահպանման ու սպասարկման ոլորտի պետական կառավարման համակարգի լիազոր մարմինը՝ կազմակերպում և իրականացնում է արտակարգ իրավիճակների սպառնալիքի կամ դրանց առաջացման դեպքում հնարավոր հետևանքների նվազեցման ու վերացման, փրկարարական, վթարավերականգնողական և անհետաձգելի արձագանքման աշխատանքների իրականացման, տուժած բնակչությանը մարդասիրական օգնություն ցուցաբերելու համար նախատեսված պետական պահուստի նյութական արժեքների անվանացանկի և պահանջվող քանակների հստակեցում․
11. քաղաքաշինության ոլորտի պետական կառավարման համակարգի լիազոր մարմինը՝ պլանավորում է քաղաքաշինության բնագավառում աղետների ռիսկի կառավարմանն ու բնակչության պաշտպանությանն առնչվող նորմատիվատեխնիկական փաստաթղթերի մշակման աշխատանքները և աջակցում է տարածքային կառավարման և տեղական ինքնակառավարման մարմինների կողմից բնակչության պաշտպանության միջոցառումների ինժեներական ապահովման նախապատրաստական աշխատանքների կատարման ընթացքին։
12. Արտակարգ իրավիճակներում արձագանքման և վաղ վերականգնման միջոցառումների՝ ըստ ոլորտների,կազմակերպման ու իրականացման համար պատասխանատու պետական կառավարման համակարգի լիազոր մարմիններն են՝
13. լիազոր մարմինը՝ կազմակերպում է արտակարգ իրավիճակներում պետական մարմինների և տեղական ինքնակառավարման մարմինների, կազմակերպությունների և բնակչության ազդարարումը․
14. լիազոր մարմինը՝ կազմակերպում է փրկարարական, վթարավերականգնողական և անհետաձգելի արձագանքման աշխատանքները.
15. լիազոր մարմինը՝ կազմակերպում է ճառագայթային, քիմիական ու կենսաբանական գործոններից բնակչության պաշտպանության հատուկ միջոցառումներով ապահովումը բոլոր մակարդակներում.
16. տարածքային կառավարման ոլորտի պետական կառավարման համակարգի լիազոր մարմինը՝ կազմակերպում է տարածքային կառավարման և տեղական ինքնակառավարման մարմինների կողմից կազմակերպվող և իրականացվող բնակչությանն անհատական պաշտպանության միջոցներով ապահովման, տարհանման և պատսպարման միջոցառումները.
17. բնապահպանության և ընդերքի ոլորտի վերահսկողություն իրականացնող տեսչական մարմինը՝ կազմակերպում և իրականացնում է շրջակա միջավայրի վիճակի, ռադիոակտիվ նյութերով աղտոտվածության դիտարկումը, զննումն ու հսկողությունը.
18. շրջակա միջավայրի պահպանության, մթնոլորտի, ջրերի, հողերի, ընդերքի, կենդանական ու բուսական աշխարհի, բնության հատուկ պահպանվող տարածքների, անտառների վրա վնասակար ներգործությունների կանխարգելման կամ նվազեցման, կլիմայի փոփոխության ոլորտի պետական կառավարման համակարգի լիազոր մարմինը՝ իրականացնում է շրջակա միջավայրի վիճակի դիտարկումն ու զննումը․
19. առողջապահական և աշխատանքի ոլորտի վերահսկողություն իրականացնող տեսչական մարմինը՝ կազմակերպում և իրականացնում է խմելու ջրի (բացառությամբ՝ շշալցված խմելու ջրի), դրա որակին ներկայացվող պահանջների, սանիտարահիգիենիկ և հակահամաճարակային միջոցառումների կազմակերպման նկատմամբ վերահսկողություն.
20. հասարակական կարգի ու անվտանգության ապահովման ոլորտի պետական կառավարման համակարգի լիազոր մարմինը՝ կազմակերպում և իրականացնում է արտակարգ իրավիճակի կամ աղետի գոտում հասարակական կարգի, ինչպես նաև կարևորագույն նշանակության և բարձր ռիսկայնության օբյեկտների պահպանության ուժեղացումը.
21. առողջապահության ոլորտի պետական կառավարման համակարգի լիազոր մարմինը՝ կազմակերպում է արտակարգ իրավիճակներում բնակչության բժշկական սպասարկումը և բնակչության սանիտարահամաճարակային անվտանգության ապահովման միջոցառումները՝ հատուկ ուշադրություն դարձնելով վերարտադրողական առողջության հետ կապված խնդիրներին.
22. էկոնոմիկայի ոլորտի պետական կառավարման համակարգի լիազոր մարմինը՝ կազմակերպում է բնակչության կենսաապահովման միջոցառումները.
23. սոցիալական պաշտպանության ոլորտի պետական կառավարման համակարգի լիազոր մարմինը՝ կազմակերպում և իրականացնում է արտակարգ իրավիճակից տուժած բնակչության սոցիալական աջակցության (ժամանակավոր կացարանով ապահովման, դրամական աջակցության և այլ սոցիալական ծառայությունների) տրամադրումը.
24. տրանսպորտի ոլորտի պետական կառավարման համակարգի լիազոր մարմինը՝ կազմակերպում է արտակարգ իրավիճակներում բնակչության պաշտպանության միջոցառումների իրականացման համար անհրաժեշտ տրանսպորտային միջոցների ներգրավման ապահովումը.
25. տարածքային կառավարման ոլորտի պետական կառավարման համակարգի լիազոր մարմինը՝ կազմակերպում է պետական սեփականություն հանդիսացող գույքի, նյութական պաշարների և այլ միջոցների նպատակային հավաքագրումը և օգտագործումը.
26. տարածքային կառավարման ոլորտի պետական կառավարման համակարգի լիազոր մարմինը՝ կազմակերպում է ոչ պետական սեփականություն համարվող գույքի ժամանակավոր տիրապետումը և օգտագործումը.
27. կապի ոլորտի պետական կառավարման համակարգի լիազոր մարմինը՝ սահմանված կարգով կազմակերպում է էլեկտրոնային հաղորդակցության ցանցերի և ենթակառուցվածքների օգտագործումը և լրացուցիչ կապուղիների տրամադրումը.
28. քաղաքաշինության ոլորտի պետական կառավարման համակարգի լիազոր մարմինը՝ կազմակերպում է տարածքային կառավարման և տեղական ինքնակառավարման մարմինների կողմից բնակչության պաշտպանության միջոցառումների ինժեներական ապահովման աշխատանքների կատարման ընթացքը.
29. քաղաքաշինության ոլորտի պետական կառավարման համակարգի լիազոր մարմինը՝ հսկողություն է իրականացնում վթարված ինժեներական կառույցների գնահատման նկատմամբ, դրանց վերականգնման աշխատանքների կատարումն արդյունավետ և օրենսդրության պահանջներին համապատասխան ապահովելու նպատակով ներկայացնում է առաջարկություններ.
30. էներգետիկայի ոլորտի պետական կառավարման համակարգի լիազոր մարմինը՝ կազմակերպում է էներգահամակարգի վթարավերականգնողական աշխատանքները․
31. գյուղատնտեսության ոլորտի պետական կառավարման համակարգի լիազոր մարմինը՝ կազմակերպում է գյուղատնտեսական մշակաբույսերի և կենդանիների պաշտպանությունը.
32. տարածքային կառավարման ոլորտի պետական կառավարման համակարգի լիազոր մարմինը՝ կազմակերպում է դիակների ճանաչման և հուղարկավորման աշխատանքները․
33. ֆինանսների կառավարման ոլորտի պետական կառավարման համակարգի լիազոր մարմինը՝ կազմակերպում և իրականացնում է արտակարգ իրավիճակների հետևանքների վերացմանն ուղղված միջազգային ֆինանսական օգնության ներգրավումն ու կառավարումը:
34. Հետաղետային վերականգնման միջոցառումների՝ ըստ ոլորտների, կազմակերպման ու իրականացման համար պատասխանատու պետական կառավարման համակարգի լիազոր մարմիններն են՝
35. տարածքային կառավարման ոլորտի պետական կառավարման համակարգի լիազոր մարմինը՝ կազմակերպում և իրականացնում է հետաղետային վերականգնման և վերակառուցման կարիքների գնահատումը.
36. ֆինանսների կառավարման ոլորտի պետական կառավարման համակարգի լիազոր մարմինը՝ կազմակերպում և իրականացնում է հետաղետային վերականգնման միջոցառումների իրականացմանն ուղղված ֆինանսական միջոցների ներգրավումն ու կառավարումը.
37. շրջակա միջավայրի պահպանության, վտանգավոր քիմիական նյութերի ու թափոնների էկոլոգիապես անվտանգ կառավարման պայմանների ապահովման ոլորտի պետական կառավարման համակարգի լիազոր մարմինը՝ կազմակերպում է հետաղետային վերականգնման և վերակառուցման գործընթացներում շինարարական, արդյունաբերական և քիմիական թափոնների հաշվառման, հեռացման կամ օգտահանման գործընթացները՝ բնապահպանական և բնակչության անվտանգության ապահովման միջազգային չափանիշներին համապատասխան․
38. մշակույթի ոլորտի պետական կառավարման համակարգի լիազոր մարմինը՝ կազմակերպում է պատմամշակութային հուշարձանների և մշակութային արժեքների հետաղետային վերականգնման ծրագրով նախատեսված միջոցառումները։
39. Սույն հավելվածում նշված պետական կառավարման համակարգի լիազոր մարմիններն իրենց ոլորտում գործունեություն իրականացնող կազմակերպություններում (անկախ կազմակերպաիրավական ձևից)՝ Կառավարության կողմից սահմանված կարգով կարող են իրականացնել մշտադիտարկման և արդյունքների արձանագրման գործընթաց՝ աղետների ռիսկի նվազեցման և հետաղետային վերականգնման միջոցառումների կատարման ուղղությամբ, իսկ արտակարգ իրավիճակների հետևանքների վերացման ընթացքում՝ իրենց իրավասության սահմաններում կազմակերպություններին կարող են տալ պարտադիր կատարման ենթակա ցուցումներ։